open-index/open-wikipedia-markdown huggingface dataset:
Wish Upon

***Wish Upon*** ဇာတ်ကားသည် အမေရိကန် သဘာဝလွန် ကြောက်လန့်ဖွယ် ရုပ်ရှင်ကားတစ်ကားဖြစ်ပြီး John R. Leonetti မှရိုက်ကူးပြီး Barbara Marshall မှ ဇာတ်လမ်းရေးသားကာ သရုပ်ဆောင်များအဖြစ် Joey King, Ryan Phillipe, Elisabeth Rohm, Ki Hong Lee, Shannon Purser, Sydney Park နှင့် Sherilyn Fenn တို့မှ ပါဝင်ကြသည်။

ဇူလိုင် ၁၄၊ ၂၀၁၇ တွင် စတင်ပြသမည်ဖြစ်ပြီး Broad Green Pictures and Orion Pictures တို့မှ ထုတ်လုပ်ဖြန့်ချိသည်။

## ဇာတ်လမ်းအကျဉ်း 
Clare Shannon (Joey King) သည် သူမ၏ဖခင်ထံမှ ပဟေဠိဆန်ပြီး ထူးဆန်းသော တီးလုံးသေတ္တာလေးရရှိပြီး သူမ၏ ဆုတောင်းများ အမှန်တကယ်ဖြစ်လာသည့်အတွက် အံ့အားသင့်နေရသည်။ သူမ၏ အရုပ်ကလေးသည် တဖြည်းဖြည်း ကြောက်မက်ဖွယ်ကောင်းလာကာ ဆုတောင်းအသစ်တစ်ခုခြင်းစီသည် အသက်သွေးများနှင့် ရင်းနှီးရတော့မယ်ဆိုတာ သူမ သိလိုက်ရလေသည်။

## ရုပ်ရှင်ထုတ်လုပ်မှု 
ဤရုပ်ရှင်မှာ ၂၀၁၅ တွင် ရိုက်ကူးခွင့် ပိတ်ပင်ခံခဲ့သည်။ ဂျူလိုင် ၂၇၊ ၂၀၁၆ တွင် John R. Leonetti မှ ဒါရိုက်တာအဖြစ် ပြန်လည်ရိုက်ကူမည်ဟု ကြေညာခဲ့သည်။ ရုပ်ရှင်ကို Sherryl Clark မှ သူမ၏ရုပ်ရှင်ထုတ်လုပ်ရေးဖြစ်သော Busted Shark Productions မှထုတ်လုပ်မည်ဖြစ်ပြီး and Barbara Marshall မှ ဇာတ်လမ်းရေးသားခဲ့သည်။ ရုပ်ရှင်ကို နိုဝင်ဘာ ၂၀၁၆ တွင် Toronto တွင် စတင်ရိုက်ကူးခဲ့သည်။ နိုင်ဝင်ဘာလ ၉၊ ၂၀၁၆ တွင် Ki Hong Lee မှ ပါဝင်သရုပ်ဆောင်မည်ဟု ကြေညာခဲ့သည် ရုပ်ရှင် အမြည်းနမူနာကို ဖေဖော်ဝါရီ ၉၊ ၂၀၁၇ တွင် ထုတ်လွင့်ခဲ့သည်။ ပထမ အမြည်းဇာတ်လမ်းတိုကို မတ်လ ၂၂၊ ၂၀၁၇ တွင် ဖြန့်ချိခဲ့သည်။ ထို့နေက် ဒုတိယ အမြည်းဇာတ်လမ်းတိုကို မေလ ၂၂ ရက် ၂၀၁၇ တွင် ဖြန့်ချိခဲ့သည်။

## ကိုးကား 
ကဏ္ဍ:အမေရိကန် ရုပ်ရှင်ဇာတ်ကားများ
ရန်ကုန်ကလေးဆေးရုံကြီး

**ရန်ကုန်ကလေးဆေးရုံကြီး** သည် ရန်ကုန်မြို့တွင် တည်ရှိပြီး အဓိကပြည်သူ့ဆေးရုံတစ်ခုလည်း ဖြစ်သည်။ ရန်ကုန်ကလေးဆေးရုံကြီး ကို ၁၉၆၀ ခုနှစ်တွင် တည်ထောင်ဖွင့်လှစ်ခဲ့သည်။ ရန်ကုန်ပြည်သူ့ဆေးရုံကြီးလက်အောက်ရှိ ဆေးရုံတစ်ခုလည်း ဖြစ်သည်။ ဝင်ဆံ့သည့် ပမာဏမှာ ကုတင် ၆၀ ဖြစ်သည်။ ၁၉၆၂ − ၁၉၆၃ ခုနှစ်များတွင် ဆေးရုံကို မြေနီကုန်းသို့ ရွေ့ပြောင်းခဲ့ပြီး ဝင်ဆံ့သည့် ပမာဏမှာ ကုတင် ၈၀ ဖြစ်လာခဲ့သည်။ ၁၉၆၃ ခုနှစ်တွင်ပင် ဆေးရုံကို လက်ရှိနေရာသို့ ရွေ့ပြောင်းခဲ့သည်။ လက်ရှိနေရာမှာ အမှတ် (၂)၊ ပြည်ထောင်စုရိပ်သာလမ်းတွင် ဖြစ်သည်။ အကျယ်အဝန်းမှာ ၈.၇၃ ဧက (၃.၅၃ ဟတ်တာ) ကျယ်ဝန်းသည်။ လက်ရှိအဓိကအဆောက်အဦကို ၁၉၇၀ ခုနှစ်တွင် ကနေဒါနိုင်ငံ၏ အကူအညီဖြင့် တည်ဆောက်ခဲ့ပြီး ၁၉၇၈ ခုနှစ်၊ စက်တင်ဘာလတွင် ဖွင့်လှစ်နိုင်ခဲ့သည်။ ထို့နောက် three-story annex အဆောက်အဦအသစ်ကို တည်ဆောက်ခဲ့ကာ ကုတင် ၅၅၀ ပိုမိုဝင်ဆံ့ခဲ့သည်။

## ရုပ်ပုံ

Image:Hallway, New Yangon Children's Hospital (14 January 2010).jpg|ဆေးရုံသစ်ရှိ သီးသန့်ခန်းများ
Image:Reception desk, New Yangon Children's Hospital (14 January 2010).jpg|ဆေးရုံသစ်ရှိ ကြိုဆိုလက်ခံရာနေရာ
File:Yangon Children's Hospital, new building (20 January 2010).jpg|ရန်ကုန်ကလေးဆေးရုံကြီးရှိ အဆောက်အဦသစ်

## ကိုးကား
စက္ကန့်

of a clock, ticking every second]]
**စက္ကန့်**သည် အပြည်ပြည်ဆိုင်ရာ ယူနစ် စနစ်(SI)တွင် အချိန်ကို တိုင်းတာသည့် အခြေခံ ယူနစ်ဖြစ်သည်။ တစ်မိနစ်တွင် စက္ကန့် ၆၀ ရှိပြီး တစ်နာရီတွင် မိနစ် ၆၀ ရှိသည်ဟု အရေအတွက် သတ်မှတ်ထားသည်။ SI စနစ်တွင် စက္ကန့်၏ အဓိပ္ပာယ်သတ်မှတ်ချက်မှာ "ကေစီယမ် ၁၃၃ အက်တမ်၏ မြေပြင်အနေအထားရှိ အဆင့်နှစ်ခုကြား ပြောင်းလဲနေမှုဖြင့် သတ်ဆိုင်သည့် ရောင်ခြည်ဖြာသည့် ကာလ ၉ ၁၉၂ ၆၃၁ ၇၇၀ ပမာဏ"ကို ခေါ်သည်။ စက္ကန့်များကို စက်မှု၊ လျှပ်စစ် (သို့မဟုတ်) အက်တမ်နာရီဖြင့် တိုင်းတာနိုင်သည်။ SI ရှေ့ဆက်များမှာ စက္ကန့်ဖြင့်ပေါင်းပြီး စက္ကန့်၏အစိတ်အပိုင်းများ အဖြစ် ဖော်ပြသည်။ ဥပမာ - မီလီစက္ကန့် ( တစ်စက္ကန့်၏တစ်ထောင်ပုံ တစ်ပုံ)၊ မိုက်ကရို စက္ကန့်( တစ်စက္ကန့်၏ တစ်သန်းပုံ တစ်ပုံ) နှင့် နာနို စက္ကန့် (တစ်စက္ကန့်၏ သန်းတစ်ထောင်ပုံ တစ်ပုံ)။

## ကိုးကား
ဂို (ကစားပွဲ)

**ဂိုကစားနည်း**သည် ကစားသူနှစ်ဦးရှိပြီး တစ်ဦးက ပြိုင်ဘက်၏နယ်မြေကို ဝန်းရံသိမ်းပိုက်နိုင်အောင် ကြိုးစားရသော ကစားခုံပေါ် ကစားရသည့် မဟာဗျူဟာ ကစားနည်းတစ်မျိုးဖြစ်သည်။ ဂိုကစားနည်းကို ရှေးဟောင်းတရုတ်နိုင်ငံတွင် လွန်ခဲ့သော နှစ်ပေါင်း ၂၅၀၀ ကျော် ကတည်းက တီထွင်ကစားခဲ့ကြပြီး ယနေ့အထိ ဆက်လက်ကစား နေသည့် ရှေးအကျဆုံး ခုံပေါ်ကစားနည်းတစ်ခုအဖြစ် လက်ခံထားကြသည်။

ကစားနည်း စည်းမျဉ်းများမှာ အတော်ရိုးရှင်းသော်လည်း ဂိုကစားနည်းသည် စစ်တုရင်ကစားနည်းထက်ပင် များစွာပိုမိုရှုပ်ထွေးပြီး မြင်တွေ့နိုင်သည့် စကြဝဠာအတွင်းမှ စုစုပေါင်း အက်တမ်အရေအတွက်ထက်ပင် ရွေ့နိုင်သည့် အကွက်ပိုများသည်။ ကစားရုပ်များကို ကျောက်တုံးဟုခေါ်ပြီး ကစားသမားတစ်ဦးက အဖြူရောင်ကျောက်တုံးကို သုံးရပြီး ကျန်တစ်ဦးက အနက်ရောင်ကို သုံးရသည်။ မျဉ်း ၁၉ x မျဉ်း ၁၉ ဆွဲထားသော ကစားခုံပေါ်တွင် ကစားရပြီး ကစားသူ ၂ ဦးက ခုံပေါ်ရှိ နေရာလွတ်နေသော မျဉ်းစုံနေရာများတွင် ကျောက်တုံးများကို တလှည့်စီ ချရသည်။ စတင်ကစားသည့် လူသစ်များမှာ ပိုမိုသေးငယ်သော ၉ x ၉ နှင့် ၁၃ x ၁၃ ခုံများဖြင့် ကစားကြသည်။  သို့သော် ရှေးဟောင်းသုတေသနတွေ့ရှိချက်များအရ ၁၉ x ၁၉ ခုံကို စံအဖြစ် ကိုရီးယားတွင် ၅ရာစု၊ ဂျပန်နိုင်ငံတွင် ၇ ရာစုများတည်းက အသုံးပြုနေကြပြီဖြစ်သည်။

ခုံပေါ် ချပြီးသည်နှင့် ကျောက်တုံးများကို မရွေ့ရတော့ချေ။ သို့သော် အဖမ်း(အစား)ခံရပါက ခုံပေါ်မှ ဖယ်ရှားခံရသည်။ ကျောက်တုံးတစ်ခု(သို့မဟုတ်) ကျောက်တုံးတစ်စုသည် အနီးဆုံးထောင့်မှန်နေရာများရှိ ပြိုင်ဘက်ကျောက်တုံးများက ဝိုင်းရံခံရပါက အဖမ်းခံရခြင်းမှာ ဖြစ်ပေါ်သည်။ ပွဲပြီးသည့် အနေအထားကို သတ်မှတ်ထားခြင်း မရှိဘဲ ကစားပွဲတွင် မည်သည့်ကစားသမားကမှ နောက်ထပ်တစ်ကွက် ဆက်မရွေ့ချင်သည့်အထိ ဆက်ကစားရသည်။ ထိုသို့ ဆက်မကစားဘဲ ပွဲရပ်နားချိန်တွင် အဖမ်းခံရသည့်ကျောက်တုံးများနှင့် နယ်မြေပမာဏကို ရေတွက်သည်။ ကစားပွဲတွင် အနက်ရောင်ကျောက်တုံးကိုင်သည့် ကစားသမားက အရင်စရပြီး အဖြူရောင်ကျောက်တုံးဖြင့် ကစားသမားကို နောက်မှကစားရသဖြင့် လျော်ကြေးအနေဖြင့် ကိုမီ အမှတ်ကို ထပ်ပေါင်းပေးပြီး အမှတ်များသူက အနိုင်ဖြစ်သည်။ အရှုံးပေးခြင်းဖြင့်လည်း ကစားပွဲအဆုံးသတ်နိုင်သည်။

၂၀၀၈ နှစ်လယ်ပိုင်းတွင် ကမ္ဘာပေါ်တွင် ဂိုကစားသမား သန်း ၄၀ကျော်ရှိပြီး အဓိကအများစုမှာ အရှေ့အာရှဒေသမှ ဖြစ်သည်။ ဒီဇင်ဘာ ၂၀၁၅ ၌ နိုင်ငံတကာဂိုအဖွဲ့တွင် အဖွဲ့ဝင် ၇၅ နိုင်ငံရှိသည်။ သတိပြုရန်မှာ ကလေးငယ်များသည် ကစားသည့်ကျောက်တုံးများကို မျိုချမိသည့် အန္တရာယ်ရှိနိုင်သဖြင့် အသက် ၆ နှစ်အောက် ကလေးများ မကစားသင့်ပေ။

## ကိုးကား 
ကစားစရာများ
အချက်အလက်သိပ္ပံပညာ

**အချက်အလက်သိပ္ပံပညာ** ()

## သမိုင်းကြောင်း 
ဒိန်းမတ်ကွန်ပျူတာသိပ္ပံပညာရှင်၊ ကွန်ပျူတာသိပ္ပံလောကအတွက် နိုဘယ်လ်ဆုလို ဂုဏ်သိက္ခာကြီးမားလှတဲ့ တားရင်းဆုရှင် ပီတာနော Peter Naur (25 October 1928 – 3 January 2016) က၊ ကွန်ပျူတာသိပ္ပံ ဆိုတဲ့စကားလုံးကို အစားထိုးဖို့ဆိုတဲ့ရည်ရွယ်ချက်နဲ့ ၁၉၆၀ လောက်ကတည်းက စတင်သုံးစွဲခဲ့တာပါ။ အချက်အလက်သိပ္ပံ ဆိုတဲ့ဝေါဟာရကို အချက်အလက်ဗေဒ (datalogy) ဆိုတဲ့စကားလုံးနဲ့ အပြန်အလှန်ဖလှယ်ပြီး စတင်အသုံးပြုခဲ့ကြပါတယ်။ ပီတာနော ၁၉၇၄ မှာ  ရေးသားထုတ်ဝေခဲ့တဲ့ "ကွန်ပျူတာနည်းလမ်းများအား တိကျစွာ တိုင်းတာစစ်ဆေးလေ့လာသုံးသပ်ခြင်း" (Concise Survey of Computer Methods) ဆိုတဲ့စာအုပ်မှာ အချက်အလက်သိပ္ပံဆိုတဲ့စကားလုံးကို တရားဝင် ကျယ်ကျယ်ပြန့်ပြန့် သီးသီးသန့်သန့် စတင်သုံးစွဲခဲ့ပါတယ်။ 

ညီလာခံခေါင်းစဉ်ကြီးတစ်ခုထဲမှာ ပထမဆုံးအကြိမ်အဖြစ် ထည့်သွင်းအသုံးပြုခဲ့တာကတော့ အပြည်ပြည်ဆိုင်ရာ အမျိုးအစားခွဲခြားခြင်းပညာရပ်ဆိုင်ရာအသင်းများအဖွဲ့ချုပ် (International Federation of Classification Societies - IFCS) က 1996 ခုနှစ်မှာ ဂျပန်နိုင်ငံ၊ ကိုဘေး (Kobe) မြို့ မှာ ကျင်းပခဲ့တဲ့ " အချက်အလက်သိပ္ပံပညာ နှင့် အမျိုးအစားခွဲခြားခြင်းပညာတို့နှင့်ဆိုင်သော နည်းလမ်းများ" (Data Science, classification, and related methods) ဆိုတဲ့ ညီလာခံကြီးမှာပါ။

အဲဒီနောက် ၂၀၀၁ ခုနှစ်မှာ၊ အမေရိကန်နိုင်ငံ အင်ဒီယားနားပြည်နယ် ပါဂျူးတက္ကသိုလ်ရဲ့ ကွန်ပျူတာသိပ္ပံပါမောက္ခ နဲ့ စာရင်းအင်းပညာပါမောက္ခ ဝီလီယံ အက်စ် ကလိဗ်လန်း William S. Cleveland (၁၉၄၃ ခု မွေးဖွား) က တိုးတက်ချဲ့ထွင်ထားတဲ့ စာရင်းအင်းပညာကို အဆင့်မြင့်တွက်ချက်ခြင်းပညာရပ်နဲ့ပေါင်းစည်းပြီး အချက်အလက်သိပ္ပံပညာကို သီးခြားပညာရပ် သီးသန့်ဘာသာရပ်တစ်ခုအဖြစ် ၂၀၀၁ ခုနှစ်၊ ဧပြီလထုတ် အပြည်ပြည်ဆိုင်ရာ စာရင်းအင်းပညာသုံးသပ်ချက် International Statistical Review (အတွဲ-၆၉၊ အမှတ်-၁) စာစောင်မှာ "Data Science: An Action Plan for Expanding the Technical Areas of the Field of Statistics" ဆိုတဲ့ဆောင်းပါးနဲ့စတင်မိတ်ဆက်ခဲ့ပါတယ်။  

၂၀၀၂ ခုနှစ် ဧပြီလမှာ အပြည်ပြည်ဆိုင်ရာသိပ္ပံကောင်စီ ရဲ့ အချက်အလက်သိပ္ပံနှင့်နည်းပညာကော်မတီ  (The International Council for Science: Committee on Data for Science and Technology - CODATA)က အချက်အလက်သိပ္ပံပညာဂျာနယ် ကိုစတင်ထုတ်ဝေခဲ့ပါတယ်။ 

လျှပ်စစ်နှင့် အီလက်ထရောနစ်အင်ဂျင်နီယာသိပ္ပံ (IEEE)က ၂၀၁၃ ခုနှစ်မှာ " အချက်အလက်သိပ္ပံပညာ နှင့် အဆင့်မြင့် သရုပ်ခွဲဆန်းစစ်လေ့လာမှုပညာ Data Science and Advanced Analytics" လုပ်ငန်းအဖွဲ့ ကိုစတင်ဖွဲ့စည်းခဲ့ပြီး ၂၀၁၄ ခုနှစ်မှာ  အချက်အလက်သိပ္ပံပညာနဲ့ဆိုင်တဲ့ အပြည်ပြည်ဆိုင်ရာ ညီလာခံကြီးကို ပထမဆုံးအကြိမ်ကျင်းပခဲ့ပါတယ်။
နှမလက်လျှော့နေလေတော့

**နှမလက်လျှော့နေလေတော့** ကို ရှင်မဟာရဋ္ဌသာရ ရေးဖွဲ့ခဲ့သည်။ ကဗျာအမျိုးအစားမှာ ပိုဒ်စုံရတု ဖြစ်သည်။

## အရေးအသား
ရှင်မဟာရဋ္ဌသာရသည် ကိုရင်ဘဝတွင် ချစ်သူရည်းစား ရှိ၏။ ပညာပြည့်စုံပါက အိမ်ရာထူထောင်ရန် ရည်ရွယ်ထား၏။ သို့ပါသော်လည်း ဆရာဖြစ်သူက လောကီတွင်နေခြင်းထက် လောကုတ္တရာတွင် နေခြင်းသည် ပို၍မြတ်ကြောင်း၊ စာတော်သူတစ်ဦးဖြစ်သည့်အတွက် လောကုတ္တရာတွင် နေထိုင်ပါက ပို၍ အကျိုးရှိပြီး သာသနာအကျိုးကို သယ်ပိုးရာတွင် ပို၍ ကောင်းမည်ဖြစ်ကြောင်း ပြောပြဆုံးမ၏။ ရှင်မဟာဋ္ဌသာရလည်း ဆရာ့စကားနားထောင်ကာ ရဟန်းအဖြစ်နှင့် နေထိုင်မည်ဖြစ်ကြောင်း ပြော၏။ ချစ်သူအား မိမိကို မမျှော်လင့်တော့ရန်  **နှမလက်လျှော့နေလေတော့** ပိုက်စုံရတုကို ရေးသားခဲ့သည်။

## ကိုးကား
လူဦးရေအလိုက် နိုင်ငံနှင့် နယ်မြေဒေသများ စာရင်း

ဤသည်မှာ လူဦးရေအလိုက် နိုင်ငံများနှင့် အမှီအခိုနယ်မြေဒေသများ စာရင်း ဖြစ်သည်။ ဤစာရင်းတွင် အချုပ်အခြာ အာဏာပိုင်နိုင်ငံများနှင့် အမှီအခိုနယ်မြေဒေသများ ပါဝင်ပြီး အချို့သော အချုပ်အခြာ အာဏာပိုင်နိုင်ငံများကို ISO စံညွှန်း ISO 3166-1 အရ ထည့်သွင်းပြုစုထားသည်။ ထို့အပြင် ISO 3166-1 တွင် မပါဝင်သည့် အချို့သော တစ်စိတ်တစ်ပိုင်းအသိအမှတ်ပြုနယ်မြေများလည်း ပါဝင်သည်။

## နည်းလမ်း
ဤစာရင်းတွင် ပါဝင်သော အချက်အလက်များကို နောက်ဆုံးရရှိသည့် နိုင်ငံတော်အဆင့် သန်းခေါင်စာရင်းများ၊ ခန့်မှန်းစာရင်းများမှ အခြေခံထားသည်။ တရားဝင်စာရင်းမရနိုင်ပါက ကုလသမဂ္ဂ စီးပွားရေးနှင့် လူမှုရေးဌာန၊ လူဦးရေဌာနခွဲ၏ ၂၀၁၇ ခန့်မှန်းစာရင်းများအပေါ် အခြေပြုထားသည်။

နိုင်ငံတစ်နိုင်ငံချင်းစီတွင် ဤအချက်အလက်များကို တစ်ပြိုင်နက်တည်း ပြင်ဆင်ထိန်းချုပ်ခြင်း မရှိသည့်အတွက် နှိုင်းယှဉ်မှုရလဒ်များသည် ကောက်ချက်လွဲမှားနေနိုင်သည်။ အလားတူ နိုင်ငံများအားလုံး၏ အချက်အလက် စုစုပေါင်းသည် ကမ္ဘာ့ စုစုပေါင်းအချက်အလက်များနှင့်လည်း ကိုက်ညီမနေနိုင်ပါ။

ဤစာရင်းတွင် ဥရောပသမဂ္ဂ ကဲ့သို့သော အချုပ်အခြာအာဏာပိုင်နိုင်ငံမဟုတ်သည်များ၊ အန္တာတိကတိုက်ကဲ့သို့ အမြဲတမ်းလူနေထိုင်မှု မရှိသော လွတ်လပ်သည့် နယ်မြေဒေသများ မပါဝင်ပါ။

## လူဦးရေ အလိုက် နိုင်ငံနှင့် နယ်မြေဒေသများ 
မှတ်ချက်။ အချုပ်အခြာ အာဏာပိုင်နိုင်ငံများ၏ အစိတ်အပိုင်းဖြစ်သော အမှီအခိုနယ်မြေများနှင့် မဲဆန္ဒနယ်နိုင်ငံများကို *စာလုံးစောင်း*ဖြင့် ပြထားသည်။

## အခြားကြည့်ရန် 
* လူဦးရေအလိုက် တိုက်ကြီးများ စာရင်း
* ဘာသာရေးလူဦးရေ စာရင်း
* ကမ္ဘာ့လူဦးရေ

## မှတ်စုများ
## ကိုးကား
## ပြင်ပလင့်ခ်များ
*United Nations Analytical Report for the 2004 revision of World Population Prospects (the analytical report for the 2006 revision is not available online)&nbsp;— includes details of methodology and sources used for the population estimates above.
ကျောက်စက်ပန်းဆွဲ

ဂူအမိုးတွင်ရေစက်ကလေးများ တွဲလဲခိုနေပြီး အချို့အငွေ့ပျံသဖြင့် ထုံးကျောက်များကပ်လျက်ကျန်နေသည်။ ထုံးကျောက်များ တစ်ရစ်ပြီးတစ်ရစ် စုမိသောအခါ ဂူအမိုးမှ တွဲလဲကျနေသော ကျောက်စက်ပန်းဆွဲများ (Stalactites) ဖြစ်ပေါ်လာသည်။
ဘိုယာနာ ဘုရားရှိခိုးကျောင်း

**ဘိုယာနာ ဘုရားရှိခိုးကျောင်း** သည် အလယ်ခေတ် ဘူဂေးရီးယန် အော်သိုဒေါက်စ် ဘုရားကျောင်းတစ်ခု ဖြစ်ပြီး ဘူဂေးရီးယားနိုင်ငံ၏ မြို့တော် ဆိုဖီယာမြို့၏ မြို့စွန် ဘိုယာနာ ရပ်ကွက်တွင် တည်ရှိသည်။ ၁၉၇၉ ခုနှစ်တွင် ထို အဆောက်အဦးအား ယူနက်စကို ကမ္ဘာ့အမွေအနှစ် နေရာ စာရင်းသို့ ထည့်သွင်း သတ်မှတ်ခဲ့သည်။

၂ ထပ် ဘုရားရှိခိုးကျောင်း အဆောက်အအုံ၏ အရှေ့ဘက်ခြမ်းမှာ ၁၀ ရာစု နှောင်းပိုင်း သို့မဟုတ် ၁၁ ရာစု အစောပိုင်းတွင် ဆောက်လုပ်ခဲ့ပြီး အလယ်ခြမ်းကို ၁၃ ရာစု ဒုတိယ ဘူဂေးရီးယန်း အင်ပိုင်ယာ လက်ထက်တွင် ထပ်မံ တည်ဆောက်ခဲ့ကာ အနောက်ဘက်သို့ ထပ်မံချဲ့ထွင်ခြင်း အပါအဝင် အဆောက်အဦး တစ်ခုလုံးအား ပြီးစီးအောင် တည်ဆောက်မှုကို ၁၉ ရာစု အလယ်ပိုင်းတွင် ပြုလုပ်ခဲ့သည်။ ရှုခင်းပုံ ၈၉ ခုနှင့် လူပုံ ၂၄၀ တို့ကို ဘုရားကျောင်း၏ နံရံများတွင် ရေးဆွဲထားသည်။

## ကိုးကား
မဒရာ မြင်းစီးသမား

**မဒရာ မြင်းစီးသမား** ဆိုသည်မှာ အလယ်ခေတ် အစောပိုင်း ကျောက်တုံးပေါ်တွင် ထွင်းထုထားသော ကျောက်ဆစ်ရုပ်တု ဖြစ်ပြီး ဘူဂေးရီးယားနိုင်ငံ အရှေ့မြောက်ပိုင်း ရှူးမန်ဒေသ၏ အရှေ့ဘက် မဒရာ ကျေးရွာအနီး မဒရာ ကုန်းမြေမြင့်ပေါ်တွင် တည်ရှိသည်။ ထိုရုပ်တုသည် ၇ရာစု နှောင်းပိုင်း သို့မဟုတ် ၈ ရာစု အစောပိုင်း ဘူလ်ဂါခန် တာဗယ်၏ လက်ထက် တွင် ထွင်းထု ခဲ့မည်ဟု ယူဆရသည် ။ ၁၉၇၉ ခုနှစ်တွင် ယူနက်စကို ကမ္ဘာ့အမွေအနှစ်နေရာ စာရင်းတွင် ထည့်သွင်းသတ်မှတ်ခြင်း ခံခဲ့ရသည်။

## ကိုးကား
ကာဇန်လက်၏ သရေးရှန်း ဂူသင်္ချိုင်း

**ကာဇန်လက်၏ သရေးရှန်း ဂူသင်္ချိုင်း** သည် အုတ်ဖြင့် ဆောက်လုပ်ထားသော အမိုးခုံး ပျားအုံ သဏ္ဌန် ဂူသင်္ချိုင်း တစ်ခု ဖြစ်ပြီး ဘူဂေးရီးယားနိုင်ငံ အလယ်ပိုင်း ကာဇန်လက်မြို့ အနီးတွင် တည်ရှိသည်။

ထိုဂူသင်္ချိုင်းသည် သရေးရှန်း နီခရိုပိုးလစ်၏ တစိတ်တဒေသ ဖြစ်သည်။ ထို ဂူသင်္ချိုင်းတွင် ကျဉ်းမြောင်းသော စင်္ကြန်လမ်း နှင့် အဝိုင်းပုံ မြှုပ်နှံရာ ခန်းမဆောင်တို့ ပါရှိပြီး ထိုနေရာ နှစ်ခုစလုံးအား အသုဘ ထုံးစံ ပွဲတော်တွင် ပါဝင်သော သရေးရှန်း စုံတွဲ၏ ပုံများဖြင့် နံရံတွင် ရေးဆွဲထားသည်။ ထို အဆောက်အဦးမှာ ဘီစီ ၄ ရာစု တွင် တည်ဆောက်ခဲ့ပြီး ၁၉၇၉ ခုနှစ်မှစ၍ ယူနက်စကိုမှ ထိန်းသိမ်းစောင့်ရှောက်ခဲ့သော ကမ္ဘာ့အမွေခံ နေရာတစ်ခု ဖြစ်လာခဲ့သည်။ 

## ကိုးကား
အော်ပရာ (ဝဘ်ဘရောက်ဆာ)

ဝဘ်ဘရောက်တစ်ခုဖြစ်သည့် **Opera** ကို ဝင်းဒိုး၊ macOS နှင့် Linux စက်လည်ပတ်မှုစနစ် (Operating Systems) များတွင် အသုံးပြုနိုင်သည်။ Opera Software မှ တီထွင်ထုတ်လုပ်ထားသည်။ Blink layout engine ကို အသုံးပြုထားသည်။ အစောပိုင်းကနဦး ဗားရှင်း (Version) များသည် Presto layout engine ကို အသုံ:ပြုထားပြီး လက်ရှိအချိန်ထိ အသုံးပြုနေဆဲ ဖြစ်သည်။ FreeBSD စနစ်ပေါ်တွင် အလုပ်လုပ်ဆောင်သည်။ Opera ၏ ပြောကြားချက်အရ အသုံးပြုသူမှာ သန်းပေါင်း ၃၅၀ ကျော်ရှိကာ ၂၀၁၄ ခုနှစ်၏ လေးပုံတစ်ပုံသော ပမာဏ ဖြစ်သည်။ မိုဘိုင်း Opera ကို အသုံးပြုသူ အရေအတွက်မှာ၂၀၁၅ ခုနှစ်၊ မေလတွင် ၂၉၁ သန်း ရောက်ရှိခဲသည်။ SlashGeek ၏ အချက်အလက်များအရ Opera သည် အခြားသော ဝဘ်ဘရောက်ဆာများတွင် ပါဝင်သည့် အသွင်အပြင် (features) များကို နောက်ပိုင်းတွင် ထည့်သွင်းလာခဲ့သည်။ Speed Dial, pop-up blocking, browser session, private browsing, tabbed browsing ကဲ့သို့သော အသွင်အပြင်များ ဖြစ်သည်။

## ကိုးကား
ငိုရွန်ငိုယို သဘာဝ ပတ်ဝန်းကျင်ထိန်းသိမ်းရေး ဒေသ

**ငိုရွန်ငိုယို သဘာဝ ပတ်ဝန်းကျင် ထိန်းသိမ်းရေး နယ်မြေ**သည် တန်ဇေးနီးယားနိုင်ငံ အာရူးရှားဒေသ အနောက်ဘက် မိုင် ၁၁၀ (၁၈၀ ကီလိုမီတာ) အကွာ မီးတောင်ထိပ်ဝ ကုန်းမြင့် နေရာတွင် တည်ရှိသော သဘာဝပတ်ဝန်းကျင် ထိန်းသိမ်းရေး ဒေသ နှင့် ကမ္ဘာ့အမွေခံ နေရာတစ်ခု ဖြစ်သည်။ ထိုဒေသအား ငိုရွန်ငိုယို မီးတောင်ထိပ်ဝ အား အစွဲပြု၍ အမည်ပေးထားခြင်း ဖြစ်သည်။ ထိုဒေသအား တန်ဇေးနီးယား အစိုးရ၏ ဌာနတစ်ခု ဖြစ်သော ငိုရွန်ငိုယို ပတ်ဝန်းကျင် ထိန်းသိမ်းရေး ဒေသ အာဏာပိုင် အဖွဲ့က ကြီးကြပ်အုပ်ချုပ်ပြီး ၎င်း၏ နယ်နိမိတ်မှာ အာရူးရှားဒေသ ငိုရွန်ငိုရွန်မြို့နယ်၏ နယ်နိမိတ် အတိုင်းပင် ဖြစ်သည်။

## ငိုရွန်ငိုယို မီးတောင်ထိပ်ဝ
## ကိုးကား
တက္ကသိုလ်မောင်မောင်ကြီး

**တက္ကသိုလ်မောင်မောင်ကြီး** သည် မြန်မာနိုင်ငံသား စာရေးဆရာတစ်ဦး ဖြစ်သည်။ ၁၉၁၄ ခုနှစ်တွင် ရန်ကုန်မြို့၌ ဖွားမြင်သည်။ အမည်အရင်းမှာ ဦးမောင်မောင်ကြီး ဖြစ်သည်။ ငယ်စဉ်က ဧကရီဝိတိုရိယ မိန်းကလေးကျောင်းနှင့် ရန်ကုန်ဟိုက်စကူးကျောင်းတို့တွင် ပညာသင်ကြားခဲ့သည်။ ထို့နောက် ရန်ကုန်တက္ကသိုလ်တွင် မြန်မာစာဂုဏ်ထူးတန်းတက်ပြီး ဝိဇ္ဇာဂုဏ်ထူးဘွဲ့၊ မဟာဝိဇ္ဇာဘွဲ့များ ရရှိခဲ့သည်။ ရန်ကုန်တက္ကသိုလ် မြန်မာစာဌာနတွင် နည်းပြဆရာကလေးအဖြစ် စတင်ဆောင်ရွက်ပြီး ရာထူးအဆင့်ဆင့်တိုးမြှင့်ကာ မြန်မာစာပါမောက္ခအဖြစ် တာဝန်ထမ်းဆောင်ပြီး အငြိမ်းစားယူသည်။ စာပေဆိုင်ရာ၊ ပညာရေးဆိုင်ရာ တာဝန်အမျိုးမျိုးကိုလည်း ဆောင်ရွက်ခဲ့သည်။ ၁၉၈၂ ခုနှစ်တွင် ကွယ်လွန်ခဲ့သည်။ 

တက္ကသိုလ်မောင်မောင်ကြီးသည် ဘာသာစာပေ ယဉ်ကျေးမှုဆိုင်ရာ ဆောင်းပါးများ၊ ကိုယ်တွေ့ဖြစ်ရပ်ဆောင်းပါးများ၊ ပင်ကိုရေးဝတ္ထုများ၊ ဘာသာပြန်ဝတ္ထုများနှင့် ပုံပြင်များ ရေးသားခဲ့သည်။ တက္ကသိုလ်မောင်မောင်ကြီး၏ စာပေများတွေ စာမျက်ရှု၊ မြန်မာစာသင်ကြားရေး၊ အုတ်မြစ်တစ်လွှာ၊ အသုံးချမြန်မာစာ၊ မြန်မာစကားပြေသမိုင်းစသည့် ဘာသာစာပေရေးရာ စာအုပ်များ၊ အချစ်အလွမ်း စွန့်စားခန်း၊ ဂျင်ဂျစ်ခန်စသည့် ဘာသာပြန်ဝတ္ထုများ ပါဝင်သည်။

## ကိုးကား
ကဏ္ဍ:မြန်မာ တက္ကသိုလ် ပါမောက္ခများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
အိုင်ဗန်နိုဗိုရှိ ကျောက်ဆစ်ဘုရားရှိခိုးကျောင်းများ

**အိုင်ဗန်နိုဗိုရှိ ကျောက်ဆစ်ဘုရားရှိခိုးကျောင်းများ**သည် ကျောက်တုံးကို ထွင်းထုထားသော ဘုရားရှိခိုးကျောင်းများ၊ ဝတ်ပြုရာနေရာများ နှင့် ဘုန်းကြီးကျောင်းများဖြစ်ပြီး ဘူဂေးရီးယားနိုင်ငံရှိ အခြားသော ဘုရားကျောင်းများနှင့် မတူပဲ တမူထူးခြားနေကာ ရို့စ်မြို့တောင်ဘက် ၂၀ ကီလိုမီတာ အကွာ၊ ရူဆန်စကီလွန် မြစ်၏ အထက် ၃၂ မီတာ အမြင့် ကျောက်တုံးထူထပ်သော ကမ်းပါးပေါ်၊ အိုင်ဗန်နိုဗို ကျေးရွာအနီးတွင် တည်ရှိသည်။ ထို အဆောက်အဦးများသည် လှပပြီး ကောင်းမွန်စွာ ထိန်းသိမ်းထားသည့် အလယ်ခေတ် ပန်းချီလက်ရာများကြောင့် ထင်ရှားသည်။ ထိုဘုရားကျောင်းများသည် ရူဆန်စကီ လွန် သဘာဝ ဥယျာဉ် အတွင်းတွင် တည်ရှိသည်။

## ကိုးကား
ရဲရို့စ်မြို့

သည် နော်ဝေနိုင်ငံ ဆိုးထရောင်လက် ကောင်တီရှိ မြို့နှင့် စည်ပင်သာယာနယ်နိမိတ်တစ်ခု ဖြစ်သည်။ ဂေါဒယ်လ်ခရိုင်အတွင်းတွင် ပါဝင်သည်။ စည်ပင်သာယာနယ်နိမိတ်၏ အုပ်ချုပ်ရေး တည်ရှိရာမှာ ရဲရို့စ်မြို့ ဖြစ်သည်။ အခြား ပါဝင်သော ကျေးရွာများမှာ ဘရက်ကန်၊ ဂလာမော့စ်၊ ဖရေးဂျင်း၊ ဂယ်လာ နှင့် ဟစ်တာဒါးလန် တို့ဖြစ်ကြသည်။

သတ္တုတွင်း မြို့ဖြစ်သော ရဲရို့စ်မြို့အား တစ်ခါတစ်ရံ ဘတ်ခ်စတေးဒန် ဟု ခေါ်ကြပြီး ကျောက်တုံးမြို့ဟု အဓိပ္ပာယ်ရကာ သမိုင်းကြောင်းအရ ကြေးနီသတ္တုတူးဖော်ခြင်း နှင့် ပတ်သက်သော နာမည်ဆိုးကြောင့် ဖြစ်သည်။ ထိုမြို့သည် နော်ဝေနိုင်ငံ သမိုင်းတွင် သတ္တုတွင်းမြို့အဖြစ် သတ်မှတ် ခဲ့သော မြို့ နှစ်မြို့ အတွင်းမှ တစ်မြို့ဖြစ်ပြီး အခြားမြို့မှာ ငွေသတ္တုမြို့ ဖြစ်သော ကောင်းစဘတ်မြို့ ဖြစ်သည်။ ယနေ့ခေတ် ရဲရို့စ်မြို့တွင် နေထိုင်သူများမှာ ၁၇ ရာစု နှင့် ၁၈ ရာစု ပုံသဏ္ဌန် အဆောက်အဦးများတွင်ပင် နေထိုင်ကြပြီး ထို့အတွက်ကြောင့် ၁၉၈၀ ခုနှစ်တွင် ယူနက်စကို မှ ကမ္ဘာ့အမွေအနှစ်နေရာ အဖြစ် သတ်မှတ်ခဲ့သည်။ ရဲရို့စ်တွင် ပျဉ်ထောင်အိမ် ၈၀ ခန့် ရှိပြီး အများစုမှာ ခြံဝန်းနှင့် ဖြစ်ကြသည်။
ဟန်နာယူရီ

**ဟန်နာယူရီ** သည်  မြန်မာနိုင်ငံရှိ မိတ်ကပ်အလှဖန်တီးရှင်နှင့် ကြော်ငြာမော်ဒယ်တစ်ဦး ဖြစ်သည်။ သူမသည် Magic 4 မိတ်ကပ်စတူဒီယိုကို တည်ထောင်ခဲ့သူလည်း ဖြစ်သည်။ ​မြန်မာနိုင်ငံတွင် နည်းပါးနေသေးသည့် ရုပ်ရှင် မိတ်ကပ်အထူးပြု လိမ်းခြယ်သူများထဲမှ တစ်ဦးဖြစ်သည်။

## ငယ်ဘဝ
ဟန်နာယူရီအား ဇန်နဝါရီလ ၁၇ ရက်နေ့၊ ၁၉၉၃ ခုနှစ်တွင် တောင်ကြီးမြို့တွင် ဖွားမြင်ခဲ့သည်။ သူမသည် ငယ်စဉ်ကတည်းက မိတ်ကပ်ပညာကို စိတ်ဝင်စားခဲ့ပြီး အထက်တန်းအောင်မြင်သောအခါ ထိုင်းနိုင်ငံ သို့ သွားရောက်ပြီး ရုပ်ရှင်မိတ်ကပ်အထူးပြုပညာကို သင်ယူခဲ့သည်။
သီချင်းရုပ်ရှင်များတွင်လည်း ပါဝင်သရုပ်ဆောင်ခဲ့ပီး Myanmar Celebrity Media နှင့် ပူးပေါင်းတင်ဆက်ကာ ပြည်ပခရီးသွားအစီအစဉ်များကိုလည်း ရိုက်ကူးခဲ့သည်။

ဟန်နာယူရီသည် သူမ၏ရည်းစားဖြစ်သော ဘန်နီဖြိုး၏ သီချင်းဗီဒီယိုများဖြစ်သော *နှစ်ပတ်လည်* နှင့် *မနက်၄နာရီ* တို့တွင် ပါဝင်သရုပ်ဆောင်ခဲ့သည်။

သူမသည် Forever Young မည်သောအလှကုန်ပစ္စည်း ရောင်းချမှုကြောင့် ပြဿနာပေါင်းများစွာ ဖြေရှင်းခဲ့ရပြီး လူပေါင်းများစွာရဲ့ ဝေဖန်မှုကိုခံခဲ့ရသည်။

လက်ရှိတွင် Fujifilm Myanmar  ၏ Key Opinion Leader အဖြစ်လည်းကောင်း Dermaster ၏  Brand Ambassador အဖြစ်လုပ်ကိုင်လျက် ရှိသည်။

## လူနေမှုဘဝ
ဟန်နာယူရီ သည် မြန်မာအဆိုတော် နှင့် သရုပ်ဆောင် ဘန်နီဖြိုး နှင့် ၇နှစ်တာ လက်​တွဲခဲ့သည်။၂၀၁၆ခုနှစ်တွင် အဆိုတော်ဘန်နီဖြိုး သည် အင်တာဗျူးတစ်ခုတွင် သူနှင့် ဟန်နာယူရီ တို့၏ ၇နှစ်တာရည်းစားဘဝသည် ပြီးဆုံးသွားပြီ​ ဖြစ်ကြောင်းဖြေကြားခဲ့သည်။သူမသည် ပြဿနာများဖြင့် ဘဝအခြေအနေ ခက်ခဲနေသောအချိန်တွင် ချစ်သူနဲ့လမ်းခွဲခဲ့သည်။

## ကိုးကား
## ပြင်ပလင့်ခ်များ 
*
အားနက်စ် စတေ့ဗ် ဘုရားရှိခိုးကျောင်း

အားနက်စ် စတေ့ဗ် ဘုရားရှိခိုးကျောင်းသည် စတေ့ဗ် ဘုရားရှိခိုးကျောင်း (အနောက်မြောက် ဥရောပရှိ အလယ်ခေတ်လက်ရာ သစ်သား ဘုရားရှိခိုးကျောင်း) အမျိုးအစား ဖြစ်ပြီး နော်ဝေနိုင်ငံ ဆောင်းအော့ဂ် ဖရောင်းဒေး ကောင်တီ အတွင်းရှိ လူစတာ စည်ပင်သာယာ နယ်နိမိတ် အတွင်း အောန်း ဒေသ လူစထရာချောက်ကမ်းပါး တလျှောက်တွင် တည်ရှိသည်။ ၎င်းသည် ချောက်ကမ်းပါး၏ အရှေ့ဘက်ခြမ်းတွင် တည်ရှိပြီး ချောက်ကမ်းပါး၏ အခြားဘက်ကမ်းတွင် ဆော်လ်ဗွန်းရွာ တည်ရှိကာ ဟဖ်ဆလို ရွာ၏ အရှေ့ဘက် ၃.၁မိုင် (၅ ကီလိုမီတာ) အကွာတွင် တည်ရှိသည်။

၎င်းအား နော်ဝေနိုင်ငံ ရှေးဟောင်းအဆောက်အဦးများ ထိန်းသိမ်းစောင့်ရှောက်ရေးအဖွဲ့မှ ၁၈၈၁ ခုနှစ်မှစ၍ ပိုင်ဆိုင်ခဲ့သည်။ ၁၉၇၉ ခုနှစ်တွင် ယူနက်စကို ကမ္ဘာ့အမွေအနှစ်နေရာ အဖြစ် သတ်မှတ်ခြင်း ခံခဲ့ရသည်။
ဘရစ်ဂန်

ဘရစ်ဂန် (ဆိပ်ကမ်း) အား တစ်ဆကီ ဘရစ်ဂန် (ဂျာမန်ဆိပ်ကမ်း) ဟုလည်း ခေါ်ကြပြီး နော်ဝေနိုင်ငံ ဘာဂန်မြို့  ဗော်ဂန်ဆိပ်ကမ်း၏ အရှေ့ဘက်ရှိ ဟန်းဆတစ် စီးပွားရေး ဆိုင်ရာ အဆောက်အဦးများ ဖြစ်ကြသည်။ ဘရစ်ဂန်သည် ၁၉၇၉ ခုနှစ်မှစ၍ ယူနက်စကို၏ ကမ္ဘာ့အမွေအနှစ် ယဉ်ကျေးမှု နေရာစာရင်းတွင် ပါဝင်ခဲ့သည်။

ဘာဂန်မြို့အား ၁၀၇၀ ခုနှစ်တွင် တစ်ဆကီ ဘရစ်ဂန်၏ မူလ နယ်နိမိတ် အတွင်း တည်ထောင်ခဲ့သည်။ ၁၃၅၀ တွင် ဟန်းဆတစ် ကုန်သည်အသင်း၏ ကွန်တိုးခေါ် ပြည်ပကူးသန်းရောင်းဝယ်ရေး နေရာ တစ်ခု အဖြစ်တည်ထောင်ခဲ့ပြီး တစ်ဆကီ ဘရစ်ဂန်သည် နော်ဝေရှိ ဟန်းဆတစ် ကုန်သည်အသင်း၏ ကူးသန်းရောင်းဝယ်ရေး ဌာနတစ်ခု ဖြစ်လာခဲ့သည်။ ယနေ့ခေတ်တွင် ဘရစ်ဂန်၌ ပြတိုက်များ၊ ဈေးဆိုင်များ၊ စားသောက်ဆိုင်များနှင့် ပပ်ဘ် များ ရှိသည်။
ဖရန့် လမ်းပတ်

**ဖရန့် ဂျိမ်းစ လမ်းပတ်**(၂၀ ဇွန်လ ၁၉၇၈ခုနှစ်တွင်ဖွားမြင်)သည် အင်္ဂလန်ဘောလုံးကစားသမားဟောင်းတစ်ဦးဖြစ်သည်။ လက်ရှိတွင် ချဲလ်ဆီးအသင်း၏ မန်နေဂျာအဖြစ် တာဝန်ယူလျက်ရှိသော လမ်းပတ်သည် ချဲလ်ဆီးအသင်းအတွက် ၁၃နှစ်ကျော်ကစားခဲ့စဉ် အသင်း၏ ဂိုးအများဆုံး သွင်းယူပေးခဲ့သည့် ကစားသမားဖြစ်ပြီး သတင်းထောက်များနှင့် ဘောလုံးကျွမ်းကျင်သူများက သူ့မျိုးဆက်အတွင်း အကောင်းဆုံးကွင်းလယ်ကစားသမားများထဲမှတစ်ဦးအဖြစ် သတ်မှတ်ထားခံရသူဖြစ်သည်။

## ကိုးကား
ဗီရွန်းဂါ အမျိုးသားဥယျာဉ်

ဗီရွန်းဂါ အမျိုးသား ဥယျာဉ်အား ယခင်က အဲလ်ဘတ်အမျိုးသား ဥယျာဉ်ဟု ခေါ်ဆိုခဲ့ကြပြီး ၃,၀၀၀ စတုရန်းမိုင် (၇,၈၀၀ စတုရန်း ကီလိုမီတာ) မျှ ကျယ်ဝန်းသော အမျိုးသား ဥယျာဉ် ဖြစ်ကာ ကွန်ဂိုဒီမိုကရက်တစ် သမ္မတနိုင်ငံ၏ အရှေ့ဘက်ပိုင်း တောင်ဘက် ဗီရွန်းဂါ တောင်တန်းများ ဆီမှ မြောက်ဘက် ရိုဝန်ဇိုရီ တောင်တန်း အထိ ဖြန့်ကျက် တည်ရှိသည်။ ရဝမ်ဒါနိုင်ငံ ရှိ ဗော်လ်ကေးနိုး အမျိုးသားဥယျာဉ်  နှင့် ယူဂန်းဒါးနိုင်ငံ ရိုဝန်ဇိုရီတောင်တန်း အမျိုးသား ဥယျာဉ် နှင့် အဲလိဇဘက်ဘုရင်မ အမျိုးသား ဥယျာဉ်တို့နှင့် ဆက်စပ်တည်ရှိသည်။

ထိုဥယျာဉ်အား ၁၉၂၅ ခုနှစ်တွင် အာဖရိက၏ ပထမဆုံး အမျိုးသား ဥယျာဉ် အဖြစ် စတင် တည်ထောင်ခဲ့ပြီး ၁၉၇၉ ခုနှစ်မှစ၍ ယူနက်စကို၏ ကမ္ဘာ့အမွေအနှစ်နေရာ တစ်ခု ဖြစ်လာခဲ့သည်။ လတ်တလော နှစ်များ အတွင်း တရားမဝင် အမဲလိုက် သတ်ဖြတ်မှုများ နှင့် ကွန်ဂိုပြည်တွင်းစစ်တို့ကြောင့် တောရိုင်းတိရစ္ဆာန် အများအပြား ဆုံးရှုံးသေကြေ ပျက်စီးခဲ့ရသည်။
တီကားလ်

**တီကားလ်** သည် ယခင်က ယက်စ်မြူတယ်ဟု အမည်တွင်ခဲ့ပုံရသော ရှေးဟောင်းမြို့တော်၏ အပျက်အစီးတစ်ခု ဖြစ်ကာ ဂွါတီမာလာနိုင်ငံ၏ မိုးသစ်တော တစ်ခု အတွင်းတွင် တွေ့ရသည်။ စစ်တပ် အင်ဂျင်နီယာ တစ်ဦးဖြစ်သူ အမ်ဘရိုဆို တွတ် မှ ထိုအပျက်အစီးများအကြောင်းကို ဂွါတီမာလာ သတင်းစာ လာဂါစီတာ သို့ သတင်းပို့ခဲ့ပြီး သတင်းစာမှာ ထိုနေရာအား တီကားလ်ဟု အမည်ပေးခဲ့သည်။ ဘာလင် သိပ္ပံအကယ်ဒမီ မဂ္ဂဇင်းမှ ၁၈၅၃ ခုနှစ် အစီရင်ခံစာကို ထပ်မံ ထုတ်ပြန်လိုက်သော အခါတွင် ရှေးဟောင်းသုတေသန ပညာရှင်များ နှင့် ရတနာမုဆိုးများ ထိုမိုးသစ်တောသို့ စတင်သွားရောက်ကြသည်။ ယနေ့တွင် ကမ္ဘာလှည့်ခရီးသွားများကြောင့် မိုးသစ်တောကို ကူညီ ထိန်းသိမ်းပေးသကဲ့သို့ပင် ရှိသည်။  ထိုနေရာမှာ ကိုလံဘီယံ ခေတ်မတိုင်မီက မာယာ ယဉ်ကျေးမှု လူ့အဖွဲ့အစည်း ၏ အကြီးဆုံး ရှေးဟောင်းသုတေသန နယ်မြေ နှင့် မြို့ပြ ဌာန တစ်ခုပင် ဖြစ်သည်။ ပီတန်မြစ်ဝှမ်း ရှေးဟောင်းသုတေသနဒေသ အတွင်း တည်ရှိပြီး ယခုအခါ ဂွါတီမာလာနိုင်ငံ၏ မြောက်ပိုင်း ဖြစ်သည်။ အယ်လ်ပီတန် နယ်မြေ အတွင်း တည်ရှိပြီး ထိုဒေသသည် ဂွါတီမာလာနိုင်ငံ တီကားလ်အမျိုးသား ဥယျာဉ်၏ တစိတ်တဒေသဖြစ်ကာ ၁၉၇၉ ခုနှစ်တွင် ယူနက်စကိုမှ ကမ္ဘာ့အမွေအနှစ်နေရာ အဖြစ် သတ်မှတ်ခဲ့သည်။

## ကိုးကား
အန်တီဂွါ ဂွါတီမာလာမြို့

**အန်တီဂွါ ဂွါတီမာလာမြို့** သည် ဂွါတီမာလာနိုင်ငံ အလယ်ပိုင်း ကုန်းမြေမြင့်တွင် တည်ရှိသော မြို့တော် တစ်ခု ဖြစ်ပြီး ကောင်းမွန်စွာ ထိန်းသိမ်းထားသော စပိန် ဘာရော့ခ် လွှမ်းမိုးသော ဗိသုကာ လက်ရာများ နှင့် ကိုလိုနီခေတ် ဘုရားကျောင်း အပျက်အစီးများကြောင့် ထင်ရှားသည်။ ယခင်က ဂွါတီမာလာနိုင်ငံ ၏ မြို့တော်ဖြစ်ခဲ့သည်။ ယူနက်စကိုမှ ကမ္ဘာ့အမွေအနှစ် နေရာ အဖြစ်သတ်မှတ်ထားသော နေရာတစ်ခုလည်း ဖြစ်သည်။

အန်တီဂွါ ဂွါတီမာလာသည် အနီးရှိ နာမည်တူ စည်ပင်သာယာနယ်နိမိတ်၏ အုပ်ချုပ်ရေးမြို့ဖြစ်သည်။ စကာတီပီးကပ် ပြည်နယ်၏ မြို့တော်လည်း ဖြစ်သည်။

## ကိုးကား
အန်တိုနီရို ကွန်တီ

**အန်တိုနီရို ကွန်တီ** (၃၁ ဇူလိုင်လ ၁၉၆၉ခုနှစ် ဖွားမြင်) သည် အီတလီလူမျိုး ကြေးစားဘောလုံးနည်းပြနှင့် ဘောလုံးကစားသမားဟောင်းတစ်ဦးဖြစ်သည်။ သူသည် လက်ရှိတွင် အင်္ဂလန် အဆင့်မြင့်တန်းအသင်း ချဲလ်ဆီးအသင်းတွင် မန်နေဂျာအဖြစ် တာဝန်ယူနေသည်။
ကွန်တီသည် သူ၏ကစားသမားဘဝကို မွေးရပ်မြေ လက်ဆီအသင်း၌ ကွင်းလယ်ကစားသမားတစ်ဦးအဖြစ် စတင်ခဲ့ပြီး နောက်ပိုင်းတွင် ဂျူဗင်တပ်အသင်း၏ ထင်ရှားကျော်ကြားဆုံးကစားသမားများထဲမှ တစ်ဦးအဖြစ် ထင်ပေါ်လာခဲ့သည်။ သူသည် ဂျူဗင်တပ်အသင်းအား အသင်းခေါင်းဆောင်အဖြစ် တာဝန်ယူကစားခဲ့စဉ် စီးရီးအေဖလား (၅)ကြိမ်အပြင် ဥရောပချန်ပီယံလိဒ်ဖလားကိုလည်း ရယူနိုင်ခဲ့သည်။ သူသည် အီတလီလက်ရွေးစင်အဖြစ် ၁၉၉၄ ကမ္ဘာ့ဖလားပြိုင်ပွဲနှင့် ၂၀၀၀ ဥရောပအဖွဲ့ချုပ် ဖလားပြိုင်ပွဲများတွင် ပါဝင်ခဲ့ပြီး ပြိုင်ပွဲနှစ်ခုလုံးတွင် အီတလီအသင်းသည် ဒုတိယရခဲ့သည်။

ကွန်တီ၏မန်နေဂျာဘဝကို ၂၀၀၆ခုနှစ်တွင် စတင်ခဲ့ပြီး ဘာရီအသင်းအား ၂၀၀၈-၀၉ စီးရီးဘီ ချန်ပီယံဘွဲ့ရအောင် စွမ်းဆောင်နိုင်ခဲ့သည်။ နောက် ၂ နှစ်အကြာတွင် စီရန်နာ အသင်းကို စီးရီးအေသို့ ပို့ပေးနိုင်ခဲ့သည်။ ၂၀၁၁ခုနှစ်တွင် ဂျုဗင်တပ်အသင်းကို စတင်တာဝန်ယူခဲ့ပြီး ၃-၅-၂ ကစားကွက်ဖြင့် စီးရီးအေ ချန်ပီယံ (၃)နှစ် ဆက်တိုက် ရရှိစေခဲ့သည်။ ယူရို ၂၀၁၆ မစမှီအထိ အီတလီလက်ရွေးစင်အသင်းကို တာဝန်ယူခဲ့သည်။ ၂၀၁၆ ဧပြီတွင် ချဲလ်ဆီးအသင်းကို စတင်တာဝန်ယူခဲ့ပြီး ယင်းနှစ်၌ပင် အင်္ဂလန် အဆင့်မြင့်တန်း ချန်ပီယံဖြစ်စေခဲ့သည်။ 

## ကိုးကား
ဂယ်ရီ ကာဟေးလ်

**ဂယ်ရီ ဂျိမ်းစ် ကာဟေးလ်** ( ၁၉ ဒီဇင်ဘာလ ၁၉၈၅ခုနှစ်တွင် ဖွားမြင်) သည် အင်္ဂလန် ကြေးစားဘောလုံးကစားသမားတစ်ဦးဖြစ်ပြီး အင်္ဂလန်လက်ရွေးစင်အသင်းနှင့် အဆင့်မြင့်တန်း အသင်း ချဲလ်ဆီးဘောလုံးအသင်းတို့တွင် ဗဟိုနောက်ခံကစားသမားအဖြစ် ကစားလျက်ရှိသည်။ ကာဟေးလ်သည် ချဲလ်ဆေးအသင်း၏အသင်းခေါင်းဆောင်ဖြစ်ပြီး အင်္ဂလန်လက်ရွေးစင်အသင်း၏ဒုတိယ ခေါင်းဆောင်ဖြစ်သည်။
ကာဟေးလ်သည် သူ၏ကစားသမားဘဝကို ဒါဘီရှိုင်းယားမြို့နယ်မှ ဒရွန်းဖီးလူငယ်ဘောလုံးစနစ်အတွင်း ပါဝင်ခြင်းဖြင့် စတင်ခဲ့သည်။ ၂၀၀၀ခုနှစ်တွင် သူသည် အက်စတန်ဗီလာ အကယ်ဒမီသို့ ဝင်ရောက်ခဲ့ပြီး တိုးတက်လာခဲ့သည်။ ၂၀၀၄ ခုနှစ်တွင် ဘန်လေအသင်းတွင် တစ်ရာသီ အငှား စာချုပ်ဖြင့် ကစားခဲ့ပြီး ၂၀၀၈ ဇန်နဝါရီ ၃၀ရက်တွင် ဘောလ်တန် ဝမ်ဒရာစ်အသင်းသို့ ပေါင် ၅သန်းဖြင့် ပြောင်းရွေ့ခဲ့သည်။ ဘောလ်တန်အသင်းတွင် ပွဲပေါင်း ၁၃၀ ကစားပြီး ၁၃ဂိုး သွင်းယူနိုင်ခဲ့သည်။ ၂၀၁၂ ဇန်နဝါရီလတွင် ကာဟေးလ်သည် ပေါင် ၇သန်းဖြင့် ချဲလ်ဆေးအသင်းသို့ ပြောင်းခဲ့သည်။ ကားဟေးလ်သည် ချဲလ်ဆေးအသင်းတွင် သူ၏ပထမဆုံး ရာသီတွင်ပင် ဥရောပ ချန်ပီယံလိဂ်နှင့် အင်္ဂလန် ရှုံးထွက်ဖလားတို့ကို ရယူနိုင်ခဲ့ပြီး ဥရောပ ရှုံးထွက်ဖလား၊ အင်္ဂလန် လိဂ်ဖလားနှင့် အဆင့်မြင့်တန်း ဖလားတို့ကိုလည်း ဆက်လက်ရရှိခဲ့သည်။

## ကိုးကား
ကဆုန်၊ နယုန် ဆွေ့ဆွေ့ခုန်

**ကဆုန်၊ နယုန် ဆွေ့ဆွေ့ခုန်** သည် မြန်မာဆိုရိုးစကား ဖြစ်သည်။

### အဓိပ္ပာယ်
**ကဆုန်၊ နယုန် ဆွေ့ဆွေ့ခုန်:** ကဆုန်လနှင့် နယုန်လများတွင် အလွန်ပူပြင်းသော နေအပူရှိန်ကြောင့် လူတို့သည် ဆွေ့ဆွေ့ခုန်လောက်အောင် ခံစားရသည်။

ဆိုလိုသည်မှာ မြန်မာပြက္ခဒိန်၏ ကဆုန်လ (ဧပြီ/မေ) နှင့် နယုန်လ (မေ/ဇွန်) များသည် မြန်မာနိုင်ငံတွင် အပူချိန်အမြင့်ဆုံးလများဖြစ်ပြီး နေအပူရှိန် အလွန်ပြင်းထန်ကြောင်းကို ဖော်ပြသည်။ "ဆွေ့ဆွေ့ခုန်" ဟူသော စကားရပ်သည် အပူဒဏ်ကို မခံနိုင်၍ ရွေ့လျားလှုပ်ရှားနေရသော အခြေအနေကို ပုံဖော်ထားသည်။ ဤဆိုရိုးစကားသည် ထိုလများ၏ ပြင်းထန်သောအပူချိန်ကို အလေးပေးဖော်ပြသည်။

### အသေးစိတ်
*   **ကဆုန်:** မြန်မာပြက္ခဒိန်၏ ဒုတိယလ (ဧပြီ/မေ)။
*   **နယုန်:** မြန်မာပြက္ခဒိန်၏ တတိယလ (မေ/ဇွန်)။
*   **ဆွေ့ဆွေ့ခုန်:** အပူဒဏ်ကို မခံနိုင်၍ ရွေ့လျားလှုပ်ရှားနေခြင်း။

### ကိုးကားချက်များ
*   "မေလ၏နေသည် ချစ်ချစ်တောက် ပူနေသည်။ **ကဆုန်၊ နယုန် ဆွေ့ဆွေ့ခုန်** ဆိုသော မြန်မာဆိုရိုးနှင့်လည်း ညီလှသည်။" 
*   "နွေဥတုတွင် ပါဝင်သောကြောင့် **ကဆုန်၊ နယုန် ဆွေ့ဆွေ့ခုန်** ဟု စာချိုး ရသည့်အထိ နေအပူ ပြင်းလှပေသည်။" 

ဤဆိုရိုးစကားနှင့်ပတ်သက်သော အချက်အလက်များကို အောက်ပါလင့်များတွင်လည်း လေ့လာနိုင်ပါသည်။

## ကိုးကား
ကစားသမား စကားမတည်

**"ကစားသမား စကားမတည်"**သည် မြန်မာဆိုရိုးစကား ဖြစ်သည်။

### အဓိပ္ပာယ်
**ကစားသမား စကားမတည်:** လောင်းကစားဝါသနာပါသူများသည် ပေးထားသော ကတိစကားကို တည်ရန် ခက်ခဲတတ်သည်။

ဆိုလိုသည်မှာ လောင်းကစားသမားများသည် လောင်းကစားတွင် စိတ်နှစ်မြှုပ်ထားခြင်းကြောင့် ငွေကြေးအပေါ် အာရုံစိုက်မှုလွန်ကဲကာ အခြားကိစ္စများတွင် တိကျမှုနှင့် တာဝန်ယူမှု အားနည်းတတ်ကြောင်းကို ဖော်ပြသည်။ ငွေကို အလွယ်တကူ ရလိုသော စိတ်ဆန္ဒကြောင့် ကတိစကားကို မတည်ခြင်း၊ လိမ်လည်ခြင်း စသည့် အပြုအမူများ ပြုလုပ်လာနိုင်ခြေ ရှိသည်။ ဤဆိုရိုးစကားသည် လောင်းကစား၏ ဆိုးကျိုးများကို သွယ်ဝိုက်သောအားဖြင့် ဖော်ပြပြီး ကတိတည်ကြည်ခြင်း၏ အရေးပါမှုကို အလေးပေးဖော်ပြသည်။

### အသေးစိတ်
*   **ကစားသမား:** လောင်းကစားဝါသနာပါသူ။
*   **စကားမတည်:** ကတိစကားကို မတည်နိုင်ခြင်း။

### ကိုးကားချက်များ
"**ကစားသမား စကားမတည်**။" 

ဤဆိုရိုးစကားသည် လောင်းကစားနှင့် ဆက်စပ်သော အခြားဆိုရိုးစကားများနှင့်လည်း ဆက်စပ်မှုရှိနိုင်သည်။ ဥပမာ-

*   **လောင်းကစား မြေစာပင်:** လောင်းကစားသည် စည်းစိမ်ဥစ္စာကို ပျက်စီးစေနိုင်သည်။

ဤဆိုရိုးစကားများသည် လောင်းကစား၏ ဆိုးကျိုးများကို ထင်ဟပ်စေပြီး ရှောင်ရှားသင့်ကြောင်းကို တိုက်တွန်းထားသည်။

## ကိုးကား
ကဆုန်အတွင်း၊ မြေသင်းပျံ့ပျံ့၊ မိုးနံ့နံ့

**ကဆုန်အတွင်း၊ မြေသင်းပျံ့ပျံ့၊ မိုးနံ့နံ့** သည် မြန်မာဆိုရိုးစကား ဖြစ်သည်။

### အဓိပ္ပာယ်
**ကဆုန်အတွင်း၊ မြေသင်းပျံ့ပျံ့၊ မိုးနံ့နံ့:** ကဆုန်လတွင် မိုးသည် မြေကြီးမှ ရနံ့များ ထွက်ပေါ်လာစေရုံမျှသာ ဖွဲဖွဲလေး ရွာသွန်းသည်။

ဆိုလိုသည်မှာ ကဆုန်လသည် နွေရာသီကုန်ဆုံးပြီး မိုးရာသီအကူးအပြောင်းကာလဖြစ်သောကြောင့် မိုးရေချိန်အနည်းငယ်သာ ရှိပြီး မြေကြီးမှ ထူးခြားသော ရနံ့များ ထွက်ပေါ်လာကြောင်းကို ဖော်ပြသည်။ မိုးစက်အနည်းငယ်သည် ခြောက်သွေ့နေသော မြေကြီးကို စိုစွတ်စေပြီး ထိုအခါ မြေကြီးမှ သင်းပျံ့သော ရနံ့များ ထွက်ပေါ်လာခြင်းဖြစ်သည်။ ဤဆိုရိုးစကားသည် ကဆုန်လ၏ ရာသီဥတုအခြေအနေကို သဘာဝကျကျ ပုံဖော်ထားသည်။

### အသေးစိတ်
*   **ကဆုန်အတွင်း:** ကဆုန်လအတွင်း။
*   **မြေသင်းပျံ့ပျံ့:** မြေကြီးမှ သင်းပျံ့သော ရနံ့များ ထွက်ပေါ်လာခြင်း။
*   **မိုးနံ့နံ့:** မိုးရွာပြီးနောက် ရရှိသော ရနံ့။

### ကိုးကားချက်များ
*   "**ကဆုန်အတွင်း၊ မြေသင်းပျံ့ပျံ့၊ မိုးနံ့နံ့**။" 
*   "**ကဆုန်အတွင်း၊ မြေသင်းပျံ့ပျံ့၊ မိုးနံ့နံ့** ကဆုန်လတွင် မြေငွေ့ ပြန်အောင် မိုးရွာပုံ ဆော့သည် ဆိုလိုသည်။" 

ဤဆိုရိုးစကားသည် ကဆုန်လ၏ ရာသီဥတုအခြေအနေကိုသာမက ထိုအချိန်တွင် ဖြစ်ပေါ်လာသော သဘာဝအလှကိုလည်း ပုံဖော်ထားသည်။ ကဆုန်လသည် ဗုဒ္ဓဘာသာဝင်များအတွက် အထူးအရေးပါသော လတစ်လလည်း ဖြစ်သည်။ အကြောင်းမှာ ဗုဒ္ဓမြတ်စွာဘုရား၏ မွေးဖွားခြင်း၊ ဘုရားအဖြစ်သို့ ရောက်ရှိခြင်းနှင့် ပရိနိဗ္ဗာန်စံဝင်ခြင်းတို့သည် ကဆုန်လတွင် ဖြစ်ပွားခဲ့သောကြောင့် ဖြစ်သည်။ ထို့ကြောင့် ကဆုန်လတွင် ညောင်ရေသွန်းပွဲတော်ကို ဗုဒ္ဓဘာသာဝင်များက စည်ကားသိုက်မြိုက်စွာ ကျင်းပကြသည်။

## ကိုးကား
ကတညုတ ကတဝေဒီ

**ကတညုတ ကတဝေဒီ** သည် မြန်မာဆိုရိုးစကား ဖြစ်သည်။

### အဓိပ္ပာယ်
**ကတညုတ ကတဝေဒီ:** မိမိအပေါ် ကျေးဇူးပြုဖူးသူ၏ ကျေးဇူးကို သိရှိနားလည်ပြီး ထိုကျေးဇူးကို တုံ့ပြန်ဆပ်ခြင်းကို ဆိုလိုသည်။

ဆိုလိုသည်မှာ ကျေးဇူးသိတတ်ခြင်း (ကတညုတ) နှင့် ကျေးဇူးတုံ့ပြန်ဆပ်ခြင်း (ကတဝေဒီ) ဟူသော ဂုဏ်နှစ်ပါးကို အလေးပေးဖော်ပြသည်။ ကျေးဇူးပြုခံရသူသည် ကျေးဇူးကို သိရှိရုံသာမက ထိုကျေးဇူးကို တုံ့ပြန်ဆပ်ရန်လည်း တာဝန်ရှိသည်။ ဤဆိုရိုးစကားသည် လူမှုဆက်ဆံရေးတွင် အပြန်အလှန်လေးစားမှု၊ ကျေးဇူးသိတတ်မှုနှင့် တာဝန်သိမှုတို့၏ အရေးပါမှုကို အလေးပေးဖော်ပြသည်။

### အသေးစိတ်
*   **ကတညုတ:** သူတစ်ပါး ပြုဖူးသော ကျေးဇူးကို သိရှိခြင်း။
*   **ကတဝေဒီ:** သိရှိသော ကျေးဇူးကို တုံ့ပြန်ဆပ်ခြင်း။

### ကိုးကားချက်များ
*   "ကျေးဇူးတရားလေးပါးရှိတဲ့အခါမှာ ထိုကျေးဇူးတို့ကိုသိတတ်သူရယ်၊ သိပြီးတဲ့အလျောက် ကျေးဇူးတုံ့ပြန် ပြန်လှန်ပေးဆပ်သူရယ်လို့ နှစ်မျိုးနှစ်စား ခွဲခြား၍ ဘုရားကိုယ်တော်မြတ် ဟောကြားတော်မူတာ အင်္ဂုတ္တိုရ်မှာ မင်း ဖတ် ရသားပဲ၊ **ကတညုတ ကတဝေဒီ** ဆိုတဲ့ စကားဟာ အဲဒီနှစ်မျိုးနှစ်စားကို ခွဲခြားပြီး ပြတာပဲ၊" 
*   "နောင်တော်ကြီးစကားအတိုင်း ကျုပ်လည်း ထပ်တူပြောရမည့် **ကတညုတ ကတဝေဒီ** စကားများပေပဲ၊ ကျုပ်လည်း ကျုပ်ရဲ့ ငယ်ဆရာတွေကို အမြဲသတိရပြီး ကျေးဇူးတရားအောက်မေ့ဆင်ခြင်လျက်ပါ၊" 

ဤဆိုရိုးစကားသည် ဗုဒ္ဓဘာသာ၏ အင်္ဂုတ္တရနိကာယ်တွင် ဟောကြားထားသော တရားတော်များနှင့်လည်း ဆက်စပ်မှုရှိသည်။ ကျေးဇူးသိတတ်ခြင်းနှင့် ကျေးဇူးတုံ့ပြန်ဆပ်ခြင်းသည် လူ့ကျင့်ဝတ်၏ အခြေခံအုတ်မြစ်များဖြစ်ပြီး လူမှုအသိုင်းအဝိုင်း၏ တည်ငြိမ်အေးချမ်းမှုကို အထောက်အကူပြုသည်။

## ကိုးကား
ကရုဏာ လဟုနာဖြစ်

**ကရုဏာ လဟုနာဖြစ်** သည် မြန်မာဆိုရိုးစကား ဖြစ်သည်။

### အဓိပ္ပာယ်
**ကရုဏာ လဟုနာဖြစ်:** သနားသော စိတ်စေတနာဖြင့် ပြုလုပ်သောအမှုသည် မလေးနက်ဘဲ အကျိုးမရှိ ဖြစ်သွားတတ်သည်။

ဆိုလိုသည်မှာ ကရုဏာစိတ်သည် ကောင်းမွန်သော်လည်း အခြေအနေကို သေချာစွာ မဆင်ခြင်ဘဲ သနားလွန်းပါက ရည်ရွယ်ထားသည့် အကျိုးမဖြစ်ဘဲ အလဟဿ ဖြစ်သွားနိုင်ကြောင်းကို ဖော်ပြသည်။ တစ်နည်းအားဖြင့် ကရုဏာစိတ်ဖြင့် ကူညီရာတွင် ဉာဏ်ပညာနှင့် ယှဉ်တွဲပြီး ဆောင်ရွက်သင့်ကြောင်းကို ဆိုလိုသည်။ အကယ်၍ မဆင်မခြင် ကူညီပါက အကျိုးမဖြစ်သည့်အပြင် ဆိုးကျိုးပင် ဖြစ်ပေါ်စေနိုင်သည်။ ဤဆိုရိုးစကားသည် ကရုဏာတရား၏ အရေးပါမှုကို အသိအမှတ်ပြုသော်လည်း ဆင်ခြင်တုံတရားနှင့် ဉာဏ်ပညာကိုလည်း အလေးထားရန် တိုက်တွန်းထားသည်။

### အသေးစိတ်
*   **ကရုဏာ:** သနားခြင်း၊ စာနာခြင်း။
*   **လဟုနာ:** မလေးနက်ခြင်း၊ အကျိုးမရှိခြင်း၊ အလဟဿဖြစ်ခြင်း။

### ကိုးကားချက်များ
"ညီမက စိုးရိမ်လို့ ပြောတာပါ မကြီးအေမီရယ်၊ **ကရုဏာကို လဟုနာ ဖြစ်နေရပြန်ပါပြီ**။" 

ဤဆိုရိုးစကားသည် ကရုဏာတရားနှင့် ပတ်သက်သော အခြားဆိုရိုးစကားများနှင့်လည်း ဆက်စပ်မှုရှိနိုင်သည်။ ဥပမာ-

*   **ကရုဏာရှေ့ထား ဉာဏ်ပညာနောက်ထား:** ကရုဏာစိတ်ကို အဓိကထားပြီး ဆောင်ရွက်သင့်သော်လည်း ဉာဏ်ပညာကိုလည်း လျစ်လျူမရှုသင့်ပါ။

ဤဆိုရိုးစကားများသည် ကရုဏာတရား၏ အရေးပါမှုကို အသိအမှတ်ပြုသော်လည်း ဆင်ခြင်တုံတရားနှင့် ဉာဏ်ပညာကိုလည်း အလေးထားရန် တိုက်တွန်းထားသည်။

## ကိုးကား
ကလေးပါးစပ်မှာ အစား၊ ဈေးပါးစပ်မှာ စကား

**ကလေးပါးစပ်မှာ အစား၊ ဈေးပါးစပ်မှာ စကား** သည် မြန်မာဆိုရိုးစကား ဖြစ်သည်။

### အဓိပ္ပာယ်
ကလေးများသည် အစားအသောက်ကို အဓိက စိတ်ဝင်စားကြပြီး အစားအသောက်နှင့် ပတ်သက်လျှင် မရိုးနိုင်၊ မပြည့်နိုင် ဖြစ်တတ်သည်ကို ဆိုလိုသည်။ ဈေးသည်များသည် မိမိတို့၏ ကုန်ပစ္စည်းများ ရောင်းချနိုင်ရန်အတွက် စကားပြောဆိုရာတွင် ကျွမ်းကျင်ကြသည်ကို ဆိုလိုသည်။ ဈေးသည်များသည် ဖောက်သည်များကို ဆွဲဆောင်နိုင်ရန်၊ ကုန်ပစ္စည်း၏ ကောင်းကျိုးများကို ပြောပြနိုင်ရန်၊ ဈေးဆစ်နိုင်ရန် စကားအမျိုးမျိုးကို သုံးတတ်ကြသည်။ ထို့ကြောင့် ဈေးတွင် စကားသံများ ဆူညံနေတတ်ပြီး ဈေးသည်များသည် စကားပြောဆိုခြင်းဖြင့် မိမိတို့၏ လုပ်ငန်းကို ဆောင်ရွက်ကြသည်။ တစ်နည်းအားဖြင့် ကလေးများသည် အစားအသောက်ကို အဓိက စိတ်ဝင်စားကြသကဲ့သို့ ဈေးသည်များသည်လည်း စကားပြောဆိုခြင်းကို အဓိကထား ဆောင်ရွက်ကြသည်ဟု ဆိုလိုသည်။ နှစ်ဦးစလုံးသည် မိမိတို့၏ သဘာဝအတိုင်း ပြုမူဆောင်ရွက်ကြခြင်းကို ပုံဖော်ထားခြင်းဖြစ်သည်။

### ကိုးကား
"ကလေးပါးစပ်မှာ အစား၊ ဈေးပါးစပ်မှာ စကားဆိုတာလို ဈေးချိုထဲက စပြီး စကားတွေ ပွပွကုန်တာပါပဲ။" 

## ကိုးကား
ဂျင် (လေးကောင်)

**လေးကောင်ဂျင်**ဆိုသည်မှာ တိရစ္ဆာန်အကောင် လေးကောင်(ကြက်/ဝက်/ဖား/မြေ့) ပုံပါသော လေးထောင့် ဆင်စွယ်တုံးကို ထက်အောက် လှည့်လို့ရသော အတန်လေးထည့်ထားပြီး လှည့်ရသော အံစာတစ်ခုဖြစ်သည်။ ထို အရာဝတ္ထုကို ဒိုင်(လူတစ်ယောက်)က ပန်းကန်ထဲတွင် လှည့်၍ ခွက်ဖြင့်အုပ်ရသည်။
ကုရာ နတ္ထိ ဆေးမရှိ

**ကုရာ နတ္ထိ ဆေးမရှိ** သည် မြန်မာဆိုရိုးစကား ဖြစ်သည်။

### အဓိပ္ပာယ်
**ကုရာ နတ္ထိ ဆေးမရှိ** ဆိုသည်မှာ ကိလေသာကာမတည်းဟူသော ကိုယ်တွင်းနာကို ကုသနိုင်သော ဆေးဝါးမရှိဟု ဆိုလိုသည်။ ကိလေသာဆိုသည်မှာ လောဘ၊ ဒေါသ၊ မောဟ စသည့် စိတ်၏ မကောင်းသော အညစ်အကြေးများကို ရည်ညွှန်းသည်။ ဤဆိုရိုးစကားသည် ကိလေသာတရားများသည် ပြင်ပမှ ဆေးဝါးများဖြင့် ကုသ၍ မရနိုင်ဘဲ မိမိ၏ ပညာဉာဏ်နှင့် သတိတရားတို့ဖြင့်သာ ပယ်ဖျောက်နိုင်ကြောင်း သွန်သင်ဆုံးမထားသည်။ **မိမိပညာ၊ သတိသာလျှင်၊ မဟာဩသဓ၊ ဆေးမည်စွရှင့်** ဟု ဆိုထားသည့်အတိုင်း ပညာနှင့် သတိသည်သာ ကိလေသာကို ကုသနိုင်သော အကောင်းဆုံးဆေးဝါးဖြစ်သည်။

### ကိုးကားချက်များ
*   ကာမရောဂါ၊ ကိုယ်တွင်းနာကား၊ **ကုရာနတ္ထိ၊ ဆေးမရှိ**ဘူး၊ မိမိပညာ၊ သတိသာလျှင်၊ မဟာဩသဓ၊ ဆေးမည်စွရှင့်၊ 

## ကိုးကား
ကုလား အချုပ်၊ တရုတ် အခြယ်

**ကုလား အချုပ်၊ တရုတ် အခြယ်** သည် မြန်မာဆိုရိုးစကား ဖြစ်သည်။

### အဓိပ္ပာယ်
အဝတ်အထည်ကို ဆေးခိုင်အောင် ချုပ်ဆေးဖြင့် ချုပ်ရာတွင် ကုလားလူမျိုး (အိန္ဒိယလူမျိုး) က ကျွမ်းကျင်သည်။ ပိုးဖဲစသည့် အထည်အလိပ်များ ရက်လုပ်ရာတွင် တရုတ်လူမျိုးက ကျွမ်းကျင်သည်။ ဤဆိုရိုးစကားသည် သက်ဆိုင်ရာ လူမျိုးများ၏ သီးခြားကျွမ်းကျင်မှုနယ်ပယ်ကို ဖော်ညွှန်းခြင်းဖြစ်သည်။

### နှိုင်းယှဉ်ချက်
**ကုလား အချုပ်၊ တရုတ် အခြယ်** နှင့် **ကုလား အချုပ်၊ တရုတ် အထည်** ဟူ၍ အနည်းငယ် ကွဲလွဲမှုရှိသည်ကို တွေ့ရှိနိုင်သည်။ **အထည်** ဆိုသည်မှာ အထည်အလိပ်ကို တိုက်ရိုက်ရည်ညွှန်းပြီး **အခြယ်** ဆိုသည်မှာ ဆေးဆိုးခြင်း၊ အရောင်တင်ခြင်းကို ရည်ညွှန်းသည်။ သို့သော် အဓိပ္ပာယ်မှာ အတူတူပင်ဖြစ်ပြီး တရုတ်လူမျိုးတို့၏ အထည်အလိပ်လုပ်ငန်းတွင် ကျွမ်းကျင်မှုကို ဖော်ပြခြင်းဖြစ်သည်။

### ကိုးကားချက်
တသ္မာ **ကုလား အချုပ်၊ တရုတ် အထည်**တိ ဝေါဟာရော ပဒေသော၊ သမ္ဘဝတိ…၊ 

## ဆက်စပ်ဖတ်ရှုရန် 
* ကုလား အချုပ်၊ တရုတ် အထည်

## ကိုးကား
ကရင်သားမွေး၊ ခေါင်းမဆေးနှင့်၊ အိုးစည်တီး ပြီးအောင်ဆေး

**ကရင်သားမွေး၊ ခေါင်းမဆေးနှင့်၊ အိုးစည်တီး ပြီးအောင်ဆေး**သည် မြန်မာဆိုရိုးစကား ဖြစ်သည်။

### အဓိပ္ပာယ်
**ကရင်သားမွေး ခေါင်းမဆေးနှင့်၊ အိုးစည်တီး ပြီးအောင်ဆေး:** ဤဆိုရိုးစကားသည် ရှေးမြန်မာလူမျိုးတို့၏ ယုံကြည်မှုအရ မင်္ဂလာရှိသောနေ့ရက်များနှင့် မင်္ဂလာမရှိသောနေ့ရက်များကို ခွဲခြားသတ်မှတ်ထားခြင်းဖြစ်သည်။ ထိုယုံကြည်မှုအရ ခေါင်းလျှော်ရန် သင့်လျော်သောနေ့များနှင့် မသင့်လျော်သောနေ့များကို ဖော်ပြထားသည်။

ဆိုလိုသည်မှာ တနင်္လာ၊ ဗုဒ္ဓဟူး၊ သောကြာနှင့် ကြာသပတေးနေ့များသည် ခေါင်းလျှော်ရန် မသင့်လျော်သောနေ့များဖြစ်ပြီး တနင်္ဂနွေ၊ အင်္ဂါနှင့် စနေနေ့များသည် ခေါင်းလျှော်ရန် သင့်လျော်သောနေ့များဖြစ်သည်။ "ကရင်သားမွေး" သည် မလျှော်သင့်သောနေ့များကို ကိုယ်စားပြုပြီး "အိုးစည်တီး" သည် လျှော်သင့်သောနေ့များကို ကိုယ်စားပြုသည်။ ဤသို့ မှတ်သားရခြင်းမှာ လွယ်ကူစေရန်အတွက် အက္ခရာတစ်လုံးစီကို နေ့တစ်နေ့စီနှင့် ဆက်စပ်မှတ်သားထားခြင်းဖြစ်သည်။

*   က = တနင်္လာ
*   ရင် = ဗုဒ္ဓဟူး
*   သား = သောကြာ
*   မွေး = ကြာသပတေး
*   အိုး = တနင်္ဂနွေ
*   စည် = အင်္ဂါ
*   တီး = စနေ

ထို့အပြင် အခြားဆိုရိုးစကားများလည်း ရှိသေးသည်။ ဥပမာ- "အောင်စည်တီးခေါ် နေ့သုံးဖော် လျှော်လေဦးခေါင်းသာ၊ ကုလားမသား နေ့လေးပါး ခေါင်းကားမလျှော်ရာ" နှင့် "ကရင်သားမွေး ခေါင်းမဆေးနှင့်၊ စွံထန်းအေး ခေါင်းဆေးတော့" တို့ဖြစ်သည်။ ယင်းဆိုရိုးစကားများသည် အဓိပ္ပာယ်တူညီကြသည်။

### ကိုးကားချက်များ
*   "**ကရင်သားမွေး ခေါင်းမဆေးနှင့်၊ အိုးစည်တီး ပြီးအောင်ဆေး**။" 
*   "အောင်စည်တီးခေါ် နုံ့သေးဖော် လျှော်လေ ဦးခေါင်းသာ၊ ကုလားမသား နေ့လေးပါး ခေါင်းကားမလျှော်ရာ။" 
*   "**ကရင်သားမွေး ခေါင်းမဆေးနှင်၊့ စွံထန်းအေး ခေါင်းဆေးတော့**။" 

#### မှတ်ချက်
ယင်းအဆိုအမိန့်သည် တနင်္ဂနွေသားတစ်ဦးတည်းအတွက်သာ မှန်ပြီး ကျန်နေ့နံများတွင် ခေါင်းမလျှော်သင့်သော နေ့များကို မိမိ၏ မွေးနံမှ တစ်ခုမြောက်၊ လေးခုမြောက်၊ ငါးခုမြောက်နှင့် ခြောက်ခုမြောက်နေ့များကို ယူရမည်။ ခေါင်းလျှော်သင့်သော နေ့များမှာ မွေးနေ့၊ သုံးခုမြောက်နေ့နှင့် ခုနစ်ခုမြောက်နေ့တို့ဖြစ်ကြသည်။

## ကိုးကား
ကုလား အချုပ်၊ တရုတ် အထည်

**ကုလား အချုပ်၊ တရုတ် အထည်** သည် မြန်မာဆိုရိုးစကား ဖြစ်သည်။

## အနက်အဓိပ္ပာယ်
**ကုလား အချုပ်၊ တရုတ် အထည်** ဟူသော မြန်မာဆိုရိုးစကားသည် ရှေးယခင်ကာလများမှ ယနေ့တိုင် လူအများအကြား ပြောဆိုသုံးနှုန်းလျက်ရှိသော စကားအသုံးအနှုန်းတစ်ခု ဖြစ်သည်။ ဤဆိုရိုးစကားသည် လူမျိုးနှစ်မျိုးဖြစ်သော အိန္ဒိယ (ကုလား) နှင့် တရုတ်တို့၏ ထင်ရှားသော လုပ်ငန်းနယ်ပယ်များကို ရည်ညွှန်းဖော်ပြခြင်း ဖြစ်သည်။ 

**ကုလား အချုပ်** ဆိုသည်မှာ အိန္ဒိယလူမျိုးတို့၏ အချုပ်အလုပ်၌ ကျွမ်းကျင်မှု၊ လက်မှုပညာထူးချွန်မှု သို့မဟုတ် အချုပ်အလုပ်နှင့် ပတ်သက်၍ နာမည်ကျော်ကြားမှုကို ရည်ညွှန်းသည်။ အိန္ဒိယနိုင်ငံသည် ရှေးခေတ်ကာလများကတည်းက အထည်အလိပ်နှင့် အချုပ်အလုပ်များတွင် နာမည်ကျော်ကြားခဲ့ပြီး မြန်မာနိုင်ငံနှင့်လည်း ရောင်းဝယ်ဖောက်ကားမှုများ ရှိခဲ့သည်။ ထို့ကြောင့် **ကုလား အချုပ်** ဟူသော အသုံးအနှုန်းသည် အိန္ဒိယလူမျိုးတို့၏ အချုပ်ပညာကို အသိအမှတ်ပြုခြင်း၊ ချီးကျူးဂုဏ်ပြုခြင်း သဘောသက်ရောက်သည်။ အထူးသဖြင့် အိန္ဒိယမှ လာသော ချည်ထည်များ၊ ပိုးထည်များတွင် အနုစိတ်ချုပ်ရိုးချုပ်သားများ ပါဝင်လေ့ရှိသောကြောင့် ထိုသို့ ခေါ်တွင်ခြင်း ဖြစ်နိုင်သည်။

**တရုတ် အထည်** ဆိုသည်မှာ တရုတ်လူမျိုးတို့၏ အထည်အလိပ် ထုတ်လုပ်ရေးလုပ်ငန်း၌ ကျွမ်းကျင်မှု၊ စက်မှုလက်မှုပညာ ထူးချွန်မှု သို့မဟုတ် အထည်အလိပ်နှင့် ပတ်သက်၍ ကမ္ဘာကျော်ကြားမှုကို ရည်ညွှန်းသည်။ တရုတ်နိုင်ငံသည် ပိုးထည်နှင့် အခြားသော အထည်အလိပ်များ ထုတ်လုပ်ရာတွင် ကမ္ဘာ့အဆင့်မီ နိုင်ငံတစ်နိုင်ငံဖြစ်ပြီး မြန်မာနိုင်ငံနှင့်လည်း ရှေးယခင်ကတည်းက ကုန်သွယ်မှုများ ရှိခဲ့သည်။ ထို့ကြောင့် **တရုတ် အထည်** ဟူသော အသုံးအနှုန်းသည် တရုတ်လူမျိုးတို့၏ အထည်အလိပ်ပညာကို အသိအမှတ်ပြုခြင်း၊ တန်ဖိုးထားခြင်း သဘောသက်ရောက်သည်။ တရုတ်နိုင်ငံမှ ထွက်ရှိသော အထည်အလိပ်များသည် အရည်အသွေးကောင်းမွန်ခြင်း၊ ဒီဇိုင်းဆန်းသစ်ခြင်းတို့ကြောင့် နာမည်ကျော်ကြားသည်။

အချုပ်ဆိုရသော် **ကုလား အချုပ်၊ တရုတ် အထည်** ဟူသော ဆိုရိုးစကားသည် လူမျိုးရေးအသားပေး ပြောဆိုခြင်းမျိုး မဟုတ်ဘဲ၊ သက်ဆိုင်ရာ လူမျိုးတစ်မျိုးစီ၏ ထင်ရှားသော အရည်အချင်း၊ ကျွမ်းကျင်မှု သို့မဟုတ် လုပ်ငန်းနယ်ပယ်ကို ရည်ညွှန်းလိုခြင်းသာ ဖြစ်သည်။ အိန္ဒိယလူမျိုးတို့၏ အချုပ်အလုပ်တွင် ထူးချွန်မှုနှင့် တရုတ်လူမျိုးတို့၏ အထည်အလိပ်လုပ်ငန်းတွင် ကျွမ်းကျင်မှုကို အသိအမှတ်ပြုသော မြန်မာ့ဆိုရိုးစကားတစ်ခု ဖြစ်ပေသည်။

## ဆက်စပ်ဖတ်ရှုရန် 
* ကုလား အချုပ်၊ တရုတ် အခြယ်

## ကိုးကား
ကုသိုလ်ရေစက် အဆက်မကွာ

**ကုသိုလ်ရေစက် အဆက်မကွာ** သည် မြန်မာဆိုရိုးစကား ဖြစ်သည်။

### အဓိပ္ပာယ်
**ကုသိုလ်ရေစက် အဆက်မကွာ** ဆိုသည်မှာ ရှေးရှေးဘဝများက အတူတကွ ပြုခဲ့ဖူးသော ကုသိုလ်ကောင်းမှုများ၏ ဆက်နွယ်မှုကြောင့် ယခုဘဝတွင် ပြန်လည် ဆုံစည်းကြရခြင်းကို ဆိုလိုသည်။ ဤဆိုရိုးစကားသည် ကံ၊ ကံ၏အကျိုးပေးနှင့် ဘဝဆက်တိုင်း ဆက်နွယ်မှုအပေါ် အခြေခံထားသော ဗုဒ္ဓဘာသာ၏ ယုံကြည်ချက်ကို ထင်ဟပ်စေသည်။ **ရေစက်** ဟူသော ဝေါဟာရသည် ရေ၏ စီးဆင်းမှုနှင့် ဆက်စပ်မှုကို ပုံဆောင်သည်။ ရေစက်သည် တစ်နေရာမှ တစ်နေရာသို့ စီးဆင်းသွားသကဲ့သို့ ကုသိုလ်ကံ၏ အကျိုးပေးသည်လည်း ဘဝတစ်ခုမှ နောက်ဘဝတစ်ခုသို့ ဆက်လက် သက်ရောက်သည်ဟု ယုံကြည်ကြသည်။ **အဆက်မကွာ** ဟူသော စကားရပ်က ထိုဆက်နွယ်မှုသည် ပြတ်တောက်ခြင်းမရှိဘဲ အစဉ်အမြဲ တည်ရှိနေကြောင်းကို အလေးအနက် ဖော်ပြသည်။

ဤဆိုရိုးစကားကို အောက်ပါကိစ္စများတွင် အသုံးပြုလေ့ရှိသည်။

*   **မိသားစု ဆက်ဆံရေး** − မိဘနှင့် သားသမီးများ၊ မောင်နှမများ၏ ဆက်ဆံရေးသည် ရှေးဘဝက ပြုခဲ့သော ကုသိုလ်ကံများကြောင့် ယခုဘဝတွင် မိသားစုအဖြစ် ပြန်လည် ဆုံစည်းကြရခြင်းဟု ယုံကြည်ကြသည်။
*   **မိတ်ဆွေ ဆက်ဆံရေး** − ရင်းနှီးသော မိတ်ဆွေများ၊ အထူးသဖြင့် ဘဝတူများ၊ စိတ်တူကိုယ်တူများ တွေ့ဆုံခြင်းသည်လည်း ရှေးဘဝက ကုသိုလ်ကံကြောင့်ဟု ယုံကြည်ကြသည်။
*   **အကြောင်းအရာများ တိုက်ဆိုင်စွာ ဖြစ်ပေါ်လာခြင်း** − အချို့သော အကြောင်းအရာများ အံ့ဩဖွယ် တိုက်ဆိုင်စွာ ဖြစ်ပေါ်လာခြင်းကိုလည်း ရှေးဘဝက ကုသိုလ်ကံ၏ အကျိုးပေးဟု ယူဆကြသည်။

အချုပ်အားဖြင့် **ကုသိုလ်ရေစက် အဆက်မကွာ** ဆိုရိုးစကားသည် လူတို့၏ ဆက်ဆံရေးများနှင့် အဖြစ်အပျက်များသည် ကံတရားနှင့် ဆက်စပ်နေကြောင်း၊ ဘဝဆက်တိုင်း သက်ရောက်မှုရှိကြောင်းကို ဖော်ညွှန်းသည့် အသုံးအနှုန်းတစ်ခုဖြစ်သည်။

### ကိုးကားချက်များ
*   **စောထွတ်ဖျားနှင့် ထိပ်စုကြီးတို့ကို သားသမီးလို ထင်မှတ်ပြီး မေတ္တာဓာတ် သက်ဝင်ခြင်းမှာ ရှေးရှေးအခါက ကုသိုလ်ရေစက်ကြောင့်လို့ ဆိုရမှာပေါ့၊ ကုသိုလ်ရေစက် အဆက်မကွာဆိုတဲ့ စကားတစ်ခုရှိတယ်၊** 

## ကိုးကား
ကဲ့ရဲ့ ခုနစ်ရက်၊ ချီးမွမ်း ခုနစ်ရက်

**ကဲ့ရဲ့ ခုနစ်ရက်၊ ချီးမွမ်း ခုနစ်ရက်** သည် မြန်မာဆိုရိုးစကား ဖြစ်သည်။ **ချီးမွမ်း ခုနစ်ရက်၊ ကဲ့ရဲ့ ခုနစ်ရက်** နှင့် အတူတူ ဖြစ်သည်။ ချီးမွမ်း ခုနစ်ရက်၊ ကဲ့ရဲ့ ခုနစ်ရက် နှင့် အတူတူပင်ဖြစ်သည်။

### အဓိပ္ပာယ်
ဤဆိုရိုးစကားသည် လူတို့၏ အာရုံစူးစိုက်မှုသည် ခဏတာမျှသာ တည်ရှိကြောင်း၊ ချီးမွမ်းခြင်း သို့မဟုတ် ကဲ့ရဲ့ခြင်းသည် ရက်အနည်းငယ်အတွင်း မေ့ပျောက်သွားတတ်ကြောင်းကို ဖော်ညွှန်းသည်။ လူတို့သည် အကြောင်းအရာတစ်ခုကို ရက်အနည်းငယ်ကြာ စိတ်ဝင်တစား ပြောဆိုကြပြီးနောက် အခြားအကြောင်းအရာတစ်ခုသို့ အာရုံပြောင်းသွားတတ်သည်။ ထို့ကြောင့် ချီးမွမ်းခံရချိန်တွင် ဝမ်းသာအားရ မဖြစ်သင့်သကဲ့သို့ ကဲ့ရဲ့ခံရချိန်တွင်လည်း စိတ်ဓာတ်ကျဆင်းစရာ မလိုကြောင်း သွန်သင်ဆုံးမထားသည်။ အဓိကအချက်မှာ မည်သည့်အရာမဆို အမြဲတမ်း တည်မြဲနေမည်မဟုတ်ဘဲ အချိန်တန်လျှင် ပြောင်းလဲသွားမည်ကို နားလည်ရန်ဖြစ်သည်။

### ကိုးကားချက်များ
*   **ကဲ့ရဲ့ ခုနစ်ရက်၊ ချီးမွမ်း ခုနစ်ရက်** ဆိုသော စကားအရ…ခုနစ်ရက်စေ့သဖြင့် မေ့ပျောက်တော့မည့်ဆဲဆဲ ရှိနေကြသည်တွင်…၊ 

## ကိုးကား
မိုရာတာ

**အလ်ဘာရို ဘို(ရ်)ခ မိုရာတာ မာတင် **(; ၂၃ အောက်တိုဘာ ၁၉၉၂ခုနှစ်တွင် ဖွားမြင်) သည် စပိန် ကြေးစားဘောလုံးသမားဖြစ်ပြီး စပိန်လက်ရွေးစင်အသင်းနှင့် ဂျူဗင်တပ်အသင်းတို့တွင် တိုက်စစ်မှူးအဖြစ် ကစားလျက်ရှိသည်။
သူ၏ဘောလုံးသမားဘဝကို ရီးယဲလ် မဒရစ်အသင်းတွင် စတင်ခဲ့ပြီး ၂၀၁၀နှစ်ကုန်ပိုင်းတွင် ရီးရယ်အသင်းကြီးတွင် ပါဝင်ကစားခွင့်ရခဲ့ပြီး ၂၀၁၄ ဥရောပ ချန်ပီယံလိဂ် ဖလားကို ရရှိခဲ့သည်။ ဂျူဗင်တပ်အသင်းသို့ ယူရို သန်း၂၀ဖြင့် ၂၀၁၄ခုနှစ်တွင် ပြောင်းရွေ့ခဲ့ပြီး အီတလီစီးရီအေနှင့် အီတလီဖလား နှစ်ခုလုံးကို နှစ်နှစ်ဆက်တိုက် ရယူပေးခဲ့ပြီး ရီးရယ်အသင်းသို့ ယူရို သန်း၃၀ဖြင့် ပြန်လည်ရောက်ရှိခဲ့သည်။ ၂၀၁၇ခုနှစ် ဇူလိုင်လ ၁၉ရက်နေ့တွင် အင်္ဂလန် အဆင့်မြင့်တန်းအသင်း ချဲလ်ဆီးအသင်းမှ မိုရာတာ၏အပြောင်းအရွေ့ကို ရီးရယ်အသင်းဖြင့် သဘောတူညီမှု ရရှိခဲ့ပြီဖြစ်ကြောင်း သတင်းထုတ်ပြန်ခဲ့သည်။ ဇူလိုင် ၂၁ရက်နေ့တွင် ဆေးစစ်မှု အောင်မြင်ပြီးနောက် ချဲလ်ဆီးအသင်းသားအဖြစ် တရားဝင်ဖြစ်လာသည်။
မိုရာတာသည် စပိန်လက်ရွေးစင် လူငယ်အသင်းတွင် ၃၄ ပွဲကစားခဲ့ပြီး ၂၀၁၃ အသက်၂၁ နှစ်အောက် ဥရောပ ချန်ပီယံရှစ်ဖလားရအောင် ကူညီပေးခဲ့သည်။ စပိန်လက်ရွေးစင်အသင်းကို ကိုယ်စားပြုကာ ယူရို၂၀၁၆ ဘောလုံးပြိုင်ပွဲတွင် ပါဝင်ခဲ့သည်။

## ကိုးကား
စတမ်းဖို့ တံတား (ဘောလုံးကွင်း)

**စတမ်းဖို့ တံတား** (; ) သည် အင်္ဂလန်နိုင်ငံ လန်ဒန်မြို့ ဖူဟမ်ဒေသတွင် တည်ရှိသော ဘောလုံးအားကစားကွင်းဖြစ်သည်။ အဆင့်မြင့်တန်း ချဲလ်ဆီးဘောလုံးအသင်း၏ အိမ်ကွင်းဖြစ်သည်။ ကွင်းလူဝင်ဆံ့မှုမှာ ၄၁,၆၆၃ ဦးဖြစ်ပြီး ပရီးမီးယားလိဂ်၏ ၈ ခုမြောက် အကြီးမားဆုံးကွင်းဖြစ်သည်။ ချဲလ်ဆီးအသင်းမှ ကွင်း လူဝင်ဆံ့မှုကို ၆၀,၀၀၀ အထိ ရောက်အောင် ၂၀၂၁-၂၀၂၂ ရာသီတွင် တိုးမြှင့်ရန် အစီအစဉ်ဆွဲနေသည်။ ကွင်းချဲ့နေစဉ်အတွင်း ချဲလ်ဆီးသည် ဝင်ဘလေကစားကွင်းကို အိမ်ကွင်းအဖြစ် ပြောင်းလဲကစားသွားမည် ဖြစ်သည်။

ဤကစားကွင်းကို ၁၈၇၇ခုနှစ်တွင် စတင် ဖွင့်လှစ်ခဲ့ပြီး လန်ဒန်အားကစားကလပ်မှ အသုံးပြုခဲ့သည်။  ၁၉၀၅ ခုနှစ်တွင် ပိုင်ရှင်အသစ် ဂူး မီးယားစ်က ချဲလ်ဆီးဘောလုံးအသင်းကို တည်ထောင်ပြီး ယင်းအသင်း၏အိမ်ကွင်းအဖြစ် ယနေ့တိုင် အသုံးပြုခဲ့သည်။ နှစ်များစွာအတွင်း ကွင်းကို အကြိမ်များစွာ ပြုပြင်မှုများ ပြုလုပ်ခဲ့ပြီး ၁၉၉၀ပြည့်နှစ်များတွင် ပြေးခုန်ပစ် ပြေးလမ်းကို ဖျက်သိမ်းခြင်း၊ ပရိသတ်အားလုံးအတွက် ထိုင်ခုံများ တပ်ဆင်ခြင်း၊ အမိုးတပ်ဆင်ခြင်းတို့ ပြုလုပ်ခဲ့သည်။ စတမ်းဖို့ တံတားဘောလုံးကွင်းကို အင်္ဂလန်နိုင်ငံတကာပွဲများ၊ အက်အေဖလား ဗိုလ်လုပွဲများ၊ ချာရတီဒိုင်း ပွဲများ ကျင်းပရန် ကွင်းအဖြစ်လည်း အသုံးပြုခဲ့သည်။ ကစားကွင်း၏ တရားဝင် အများဆုံး ပွဲကြည့်ပရိသတ် ဦးရေမှာ ၈၂,၉၀၅ ဦးဖြစ်ပြီး ၁၂ အောက်တိုဘာလ ၁၉၃၅ ခုနှစ်တွင် ကျင်းပသော ချဲလ်ဆီးနှင် အာဆင်နယ်အသင်းတို့၏ပွဲတွင် ဖြစ်သည်။

## ကိုးကား
ကံတူ အကျိုးပေး

**ကံတူ အကျိုးပေး** သည် မြန်မာဆိုရိုးစကား ဖြစ်သည်။
သဒိသံ ပါကံ ဇနေတိ နှင့် အတူတူဖြစ်သည်။

### အဓိပ္ပာယ်
**ကံတူ အကျိုးပေး** ဆိုသည်မှာ မိမိပြုလုပ်ခဲ့သော ကောင်းမှု မကောင်းမှုနှင့် တူညီသော ကောင်းကျိုး ဆိုးကျိုးကို ရရှိခြင်းကို ဆိုလိုသည်။ ဤဆိုရိုးစကားတွင် အဓိပ္ပာယ် နှစ်မျိုး ပါဝင်နိုင်သည်ကို တွေ့ရှိရသည်။

၁။ မိမိပြုလုပ်ခဲ့သော ကောင်းမှု မကောင်းမှုနှင့် တူညီသော ကောင်းကျိုးဆိုးကျိုးကို ရရှိခြင်း။ ဆိုလိုသည်မှာ ကောင်းသော အပြုအမူ (ကုသိုလ်) ပြုလုပ်ပါက ကောင်းကျိုး (ချမ်းသာသုခ) ကို ခံစားရမည်ဖြစ်ပြီး၊ မကောင်းသော အပြုအမူ (အကုသိုလ်) ပြုလုပ်ပါက ဆိုးကျိုး (ဆင်းရဲဒုက္ခ) ကို ခံစားရမည်ဖြစ်သည်။ ဤသည်မှာ ဗုဒ္ဓဘာသာ၏ ကံ၊ ကံ၏ အကျိုးပေးတရားကို ထင်ဟပ်စေသည်။

၂။ ပြုခဲ့သော ကောင်းမှု မကောင်းမှု ကံချင်း တူကြသဖြင့် ကောင်းကျိုး ဆိုးကျိုး ခံစားရာ၌ တူကြခြင်း။ ဆိုလိုသည်မှာ လူနှစ်ဦး သို့မဟုတ် အများအပြားသည် အတိတ်ဘဝများတွင် ပြုခဲ့သော ကံတူညီမှုကြောင့် ယခုဘဝတွင် တူညီသော အခြေအနေများ၊ အတွေ့အကြုံများကို ကြုံတွေ့ရခြင်းဖြစ်သည်။ ဥပမာအားဖြင့် လူနှစ်ဦးစလုံးသည် အတိတ်ဘဝက ရက်ရောသော ဒါနကုသိုလ် ပြုခဲ့ပါက ယခုဘဝတွင် ချမ်းသာကြွယ်ဝခြင်းကို တူညီစွာ ခံစားရနိုင်သည် သို့မဟုတ် လူနှစ်ဦးစလုံးသည် အတိတ်ဘဝက သူတစ်ပါးကို ဒုက္ခပေးခဲ့ပါက ယခုဘဝတွင် ဆင်းရဲဒုက္ခကို တူညီစွာ ခံစားရနိုင်သည်ဟု ဆိုလိုသည်။

### ကိုးကားချက်များ
*   ကျေးဇူးတော်ရှင် လယ်တီဆရာတော်ဘုရားကြီး လျှောက်ထားသည်မှာ **ကံတူ အကျိုးပေး**ပေါ့ဘုရား၊ကံပစ်ချရာ ခံရစမြဲပေါ့၊ ကံဘုံကံနယ်ထဲက မလွတ်ကြသေးဘဲကိုး၊ ဆရာတော်မှာတော့ ကုသိုလ်ကံကောင်းပါပေရဲ့၊ တခြား မသွားရဘဲနှင့် ကိုယ့်မြို့ကိုယ့်ရွာမှာ နေ၍ စာတတ်ရတယ်၊ တပည့်တော်မှာတော့ ကိုယ့်မြို့ကိုယ့်ရွာက ခွာပြီး မန္တလေးမြို့တက်၍ အပင်ပန်းဒုက္ခခံပြီး စာသင်ယူ ရပါတယ်။ 
*   မင်းနှင့် ငါသည် **ကံတူ အကျိုးပေး** ဆိုဘိသကဲ့သို့၊ 
*   အင်း…**ကံတူ အကျိုးပေး**ဆိုတာလို ဖြစ်နေပါကလား မအုံးရယ်၊ ကျုပ်မှာလည်း မအုံးလို အပူသည်ပဲ၊ 
*   ခင်ဗျားနှင့်ကျွန်တော် **ကံတူအကျိုးပေး**ထင်ပါရဲ့၊ ကျွန်တော့်မှာလည်း စပါးတွေက သောက်သောက်လဲ ရှုံးတာပဲ၊ 

## ကိုးကား
ကောဓော အတ္ထံ နဇာနာတိ

**ကောဓော အတ္ထံ နဇာနာတိ** သည် မြန်မာဆိုရိုးစကား ဖြစ်သည်။

ပါဠိဘာသာမှ ဆင်းသက်လာသော စကားရပ်ဖြစ်သည်။

### အဓိပ္ပာယ်
**ကောဓော အတ္ထံ နဇာနာတိ** ဆိုသည်မှာ ဒေါသအမျက်ထွက်ခြင်းသည် အကျိုးအကြောင်း အဆိုးအကောင်းကို မသိနိုင်ဟု အဓိပ္ပာယ်ရသည်။ (ကောဓော - အမျက်သည်၊ အတ္ထံ - အကျိုးကို၊ နဇာနာတိ - မသိ။) ဒေါသဖြစ်ပေါ်နေချိန်တွင် လူသည် မှန်ကန်စွာ မစဉ်းစားနိုင်တော့ဘဲ အမျက်ဒေါသ၏ လွှမ်းမိုးမှုအောက်တွင်သာ ပြုမူဆောင်ရွက်တတ်သည်။ ထိုအခါ မိမိကိုယ်တိုင်အတွက်သာမက အခြားသူများအတွက်ပါ ဆိုးကျိုးများ ဖြစ်ပေါ်စေနိုင်သည်။ ထို့ကြောင့် ဒေါသကို ထိန်းချုပ်ရန်၊ စိတ်ကို တည်ငြိမ်အောင် ထားရန် အရေးကြီးကြောင်း သွန်သင်ဆုံးမထားသည်။

### ကိုးကားချက်များ
*   **အမိန့်တော်သံ နာခံလျက်ပါဘုရား။ ကျွန်တော်မျိုး တင်ပါရစေ၊ ကောဓော အတ္ထံ နဇာနာတိမို့ ပြန်လည်စဉ်းစားတော်မူပါဘုရား။** 

## ကိုးကား
အီဒင် ဟာဇက်

**အီဒင် မိုက်ကယ် ဟာဇက်** ( ၇ ဇန်နဝါရီလ ၁၉၉၁ခုနှစ် ဖွား)သည် ဘယ်လဂျီယန်ကြေးစားဘောလုံးကစားသမားဖြစ်ပြီး အင်္ဂလန် ရီးရဲမက်ဒရစ်အသင်းနှင့် ဘယ်လဂျီယန်လက်ရွေးစင်အသင်းတွင် ပါဝင်ကစားလျက်ရှိသည်။ သူသည် အဓိကအားဖြင့် ကွင်းလယ်တိုက်စစ် ကစားသမားအဖြစ် ကစားလေ့ရှိပြီး ကွင်းလယ်အစွန်ဘက်တွင်လည်း ကစားသည်။ ဟာဇက်၏ ဖန်တီးနိုင်စွမ်း၊ လျင်မြန်မှု၊ နည်းစနစ်စွမ်းရည်တို့မှာ ထင်ရှားသည်။ 
ထိုကြောင့် ဟာဇက်အား အသင်းဖော်များ၊ နည်းပြများ၊ ဘောလုံးဝေဖန်သူများက ကမ္ဘာပေါ်ရှိ အကောင်းဆုံးကစားသမားများထဲမှ တစ်ဦးအဖြစ် သတ်မှတ်ကြသည်။

## ကိုးကား
မြန်မာ-တရုတ် ပိုက်လိုင်းများ

**မြန်မာ-တရုတ် ပိုက်လိုင်းများ** သည် မြန်မာနိုင်ငံ ရခိုင်ပြည်နယ်ရှိ ကျောက်ဖြူ ရေနက်ဆိပ်ကမ်းမှ တရုတ်နိုင်ငံ၊ ယူနန်ခရိုင်ရှိ ကူမင်းမြို့သို့ သွယ်တန်းထားသော ရေနံနှင့် သဘာဝဓာတ်ငွေ့ ပိုက်လိုင်းများ ဖြစ်သည်။

## လမ်းကြောင်း 
ပိုက်လိုင်းသည် ရခိုင်ပြည်နယ်၊ ကျောက်ဖြူမှ မကွေးနှင့် မန္တလေးတိုင်းဒေသကြီးတို့ကို ဖြတ်ကာ ရှမ်းပြည်နယ် မြောက်ပိုင်းမှတစ်ဆင့် တရုတ်နိုင်ငံသို့ ရောက်ရှိသည်။ ရေနံပိုက်လိုင်းသည် ယူနန်ခရိုင်၏ မြို့တော် ကူမင်းမြို့တွင် အဆုံးသတ်ပြီး  ရှည်လျားသည်။ သဘာဝဓာတ်ငွေ့ပိုက်လိုင်းသည် ကူမင်းမြို့မှတဆင့် Guizhou နှင့် Guangxi မြို့များသို့ ဆက်လက်သွယ်တန်းထားပြီး စုစုပေါင်းအရှည်  ရှိသည်။ ပိုက်လိုင်းတွင် သဘာဝဓာတ်ငွေ့ ထုတ်ယူနိုင်သော စခန်းများကို ကျောက်ဖြူ၊ ရေနံချောင်း၊ တောင်သာမြို့နယ်နှင့် မန္တလေးမြို့တို့တွင် ထည့်သွင်းတည်ဆောက်ထားသည်။

## ဖော်ပြချက် 
ရခိုင်ကမ်းလွန်၌ ရွှေသဘာဝဓာတ်ငွေ့သိုက်တွေ့ရှိမှုကို တောင်ကိုရီးယားနိုင်ငံ၊ ဒေဝူးကုမ္ပဏီမှ ၂၀၀၄ ခုနှစ် တွင် ကြေညာခဲ့သည်။ ယခင်အစိုးရသည်  တရုတ်နိုင်ငံကို သဘာဝဓာတ်ငွေ့ဝယ်ယူခွင့်ပြုခဲ့ရာ နှစ်ပေါင်း ၃၀ အတွင်း သဘာဝဓာတ်ငွေ့ပမာဏ ၆.၅ ထရီလျံ ကုဗပေထုတ်ယူနိုင်မည့် သဘောတူစာချုပ်ကို တရုတ်အမျိုးသား ရေနံကော်ပိုရေးရှင်းနှင့် ၂၀၀၈ ခုနှစ်၊ ဇွန်လက လက်မှတ်ရေးထိုးခဲ့သည်။

၇၉၃ ကီလိုမီတာအရှည် သဘာဝဓာတ်ငွေ့ပိုက်လိုင်းကို SEAGP ကုမ္ပဏီက တာဝန်ယူတည်ဆောက်ခဲ့ပြီး စီမံကိန်းကာလ သုံးနှစ်တာကြာမြင့်ခဲ့ကာ ခန့်မှန်းကုန်ကျစရိတ် အမေရိကန်ဒေါ်လာ နှစ်ဘီလျံခန့် ကုန်ကျခဲ့သည်။ သဘာဝဓာတ်ငွေ့ပိုက်လိုင်း စီမံကိန်း၏ ၅၀.၉ ရာခိုင်နှုန်းကို တရုတ်အမျိုးသားရေနံကော်ပိုရေးရှင်းက ပိုင်ဆိုင်ပြီး ကိုရီးယားနိုင်ငံ ရေနံနှင့် သဘာဝဓာတ်ငွေ့ကုမ္ပဏီနှစ်ခုက ၂၅.၀၄ ရာခိုင်နှုန်းနှင့် ၄.၁၇ ရာခိုင်နှုန်း၊ အိန္ဒိယကုမ္ပဏီနှစ်ခုက ၄.၁၇ ရာခိုင်နှုန်းနှင့် ၈.၃၅ ရာခိုင်နှုန်း အသီးသီးပိုင်ဆိုင်ကြပြီး  မြန်မာ့ရေနံနှင့် သဘာဝဓာတ်ငွေ့လုပ်ငန်းမှ ၇.၃၇ ရာခိုင်နှုန်းသာ အကျိုးအမြတ်ပိုင်ဆိုင်မှုရှိသည်။

သဘာဝဓာတ်ငွေ့ပိုက်လိုင်းသည် တစ်နှစ်လျှင် သဘာဝဓာတ်ငွေ့ ကုဗမီတာ ၁၂ ဘီလျံ ပို့လွှတ်ရန် တည်ဆောက်ထားပြီး စီမံကိန်းကာလ ပထမအဆင့်အတွင်း သဘာဝဓာတ်ငွေ့ ကုဗမီတာ ၅ ဒသမ ၂ ဘီလျံ ပို့လွှတ်နိုင်ရန် ရည်မှန်းထားသည်။ နှစ်ပေါင်း ၃၀ အတွင်း မြန်မာနိုင်ငံအနေဖြင့် သဘာဝဓာတ်ငွေ့ရောင်းချရမှုနှင့် ပိုက်လိုင်းဖြတ်သန်းခအတွက် အမေရိကန်ဒေါ်လာ သန်းပေါင်း ၃၀ ဘီလျံခန့် ရရှိမည်ဟု စောင့်ကြည့်လေ့လာရေးအဖွဲ့များက ခန့်မှန်းထားသည်။

## အငြင်းပွားမှုများ 
မြန်မာနိုင်ငံလူဦးရေ၏ ၂၆ ရာခိုင်နှုန်းသာ လျှပ်စစ်ဓာတ်အားရရှိနိုင်သည့် အခြေအနေတွင် မိမိနိုင်ငံမှထွက်ရှိသော သဘာဝဓာတ်ငွေ့အား ပြည်ပသို့ တင်ပို့ရောင်းချခြင်းမပြုသင့်ဟု ဆန့်ကျင်သူများက ကန့်ကွက်နေသည့် သဘာဝဓာတ်ငွေ့ပိုက်လိုင်းစီမံကိန်းကို အစိုးရဟောင်းလက်ထက်က သဘောတူလက်မှတ်ရေးထိုး စာချုပ်ချုပ်ဆိုခဲ့သည်။

## ကိုးကား
ကံမဲ့သူ ရှာမှီး၊ ကံကြီးသူ ခံစား

**ကံမဲ့သူ ရှာမှီး၊ ကံကြီးသူ ခံစား** သည် မြန်မာဆိုရိုးစကား ဖြစ်သည်။ **ကံနည်းသူ စုဆောင်း၊ ကံကောင်းသူ ခံစား** ဟုလည်း ရှိသည်။

### အဓိပ္ပာယ်
**ကံမဲ့သူ ရှာမှီး၊ ကံကြီးသူ ခံစား** ဆိုသည်မှာ ကုသိုလ်ကံ မရှိသူသည် ပစ္စည်းဥစ္စာကို ကြိုးစားပမ်းစား ရှာဖွေ စုဆောင်း၍ ရနိုင်သော်လည်း ထိုဥစ္စာကို မိမိကိုယ်တိုင် မခံစားနိုင်ဘဲ အခြားသူများက ခံစားသွားရတတ်သည်ဟု ဆိုလိုသည်။ တစ်ဖက်တွင် ကုသိုလ်ကံ ကြီးမားသူမှာမူ မိမိကိုယ်တိုင် အပင်ပန်းခံ ရှာဖွေစုဆောင်းစရာ မလိုဘဲ အခြားသူများ စုဆောင်းထားခဲ့သော စည်းစိမ်ဥစ္စာကို အလွယ်တကူ၊ အဆင်သင့် ခံစားရတတ်သည်။

ဤဆိုရိုးစကားသည် ကံ၏ အရေးပါမှုကို ဖော်ညွှန်းပြီး လူတစ်ဦး၏ စည်းစိမ်ဥစ္စာနှင့် ဘဝအခြေအနေသည် ကံနှင့်လည်း သက်ဆိုင်ကြောင်းကို ထင်ဟပ်စေသည်။ အချို့သူများသည် မည်မျှပင် ကြိုးစားပမ်းစား လုပ်ကိုင်ရှာဖွေပါစေ ချမ်းသာကြွယ်ဝမှု မရရှိနိုင်ဘဲ အခြားသူများမှာမူ အလွယ်တကူ ချမ်းသာကြွယ်ဝသွားသည်ကို တွေ့ရတတ်သည်။ ဤအခြေအနေကို **ကံမဲ့သူ ရှာမှီး၊ ကံကြီးသူ ခံစား** ဟူသော ဆိုရိုးစကားဖြင့် ရှင်းပြလေ့ရှိသည်။

**ကံနည်းသူ စုဆောင်း၊ ကံကောင်းသူ ခံစား** ဟူ၍လည်း အဆိုရှိရာ အဓိပ္ပာယ်မှာ အတူတူပင် ဖြစ်သည်။

### ကိုးကားချက်များ
*   **ကံမဲ့သူရှာမှီး၊ ကံကြီးသူခံစား ဆိုတာလိုသည်ပစ္စည်း အသိန်းနှစ်ဆယ်ကျော်ကို ကံကော်တဲ့ ဇာတာရှင်ကလေးတစ်ယောက်ဖြင့် ချမ်းသာလောက်အောင် အမွေခံရလိမ့်ဦးမယ် ထင်တယ်။** 
*   **ကံနည်းသူစုဆောင်း၊ ကံကောင်းသူခံစားဆိုတာလို ငါ့သား ခံစားထိုက်ဖို့ အခွင့်ရှိရင်လည်း ခံစားရလိမ့်မယ်။ ** 

## ကိုးကား